БӘХЕТЛЕ ҒАИЛӘЛӘ ГЕНӘ БӘХЕТЛЕ БАЛАЛАР ҮҪӘ...\n4 Февраль 2021, 10:45\nЛИРА ЯҠШЫБАЕВА: Һуңғы ваҡытта ғаилә ныҡлығы, ғаиләлә бәхетле, һау-сәләмәт балалар тәрбиәләп үҫтереү хаҡында йыш уйланам. Ауырыу балалар күп тыуа. Сәбәбе ниҙә? Ниңә балаларыбыҙ бәхетһеҙ? Халҡыбыҙ милләт булып һаҡланып ҡалһын өсөн иң беренсе ғаилә мөнәсәбәттәрен нығытырға кәрәк. Бәхетле ғаиләлә генә бәхетле балалар үҫә. Тәрбиә ғаиләнән, ата-әсәнән баш ала. Биш йәшкә тиклем бала тейешле тәрбиәне алған була. Балаға ғаилә биргәнде мәктәп тә, йәмғиәт тә бирә алмай. Был турала күп һөйләргә була.\nИшандар:"Теләкте баланың тәҡдире маңлайына яҙылмаҫ элек теләргә кәрәк", - тигән. Был дөрөҫ. Маңлайға яҙылған тәҡдирҙе үҙгәртеү мөмкин түгел. Бала ғаиләлә нимә күреп үҫә, аҙаҡ шуны ҡабатлай.\nРус халҡы ни өсөн көслө? Мосолман батшалары кеүек улар горем тотмаған. Өс-дүрт ҡатын алыу законы юҡ уларҙа. Төрөк фильмдарын ҡарағандан һуң, шундай фекергә килдем: халҡыбыҙҙың тарҡау булыуының бер сәбәбе - мосолмандарҙың күп бисә алыуында. Быға халыҡ ижадында ла миҫалдар күп. Аңлашыла, көндәштәр берен-бере яратмай, күрә алмай, хатта дошман булалар. Ә көндәш балалар ошоларҙы күреп үҫә. Улар әсәләренең холҡон ҡабатлай. Бына ни өсөн халҡыбыҙға тарҡаулыҡ хас. Ошо ғөрөф-ғәҙәт, ошо хәл беҙҙең холҡобоҙға ныҡ йоғонто яһаған.\nОшонан сығып, халҡыма әйтер инем: ғаиләне етди уйлап, донъя көтөрҙәй кешеләр менән, ҡалған ғүмерҙе бергәләп үтергә тигән ниәт менән ҡороғоҙ. Иҫеректән иҫәр бала тыуа. Бала аслан иҫерек ир менән эскән ҡатындан яралмаһын. Иҫереп ҡушылған парҙарҙан аҙаҡ ғәрип, ауырыу, аҡылға зәғиф бала тыуа. Быны врачтар ҙа яҡшы белә. Был хаҡта яҙалар. Ауырыу балаларҙың һанына ҡарағанда 50 % зачатие иҫерек саҡта була. Ундай балаларҙы врачтар һауыҡтыра алмай. Өйләнешкәнһегеҙ икән, балалар тыуған икән, ғаиләңә тоғро булыу мөһим. Аҙып-туҙып, мин бәхетле булырға теләйем тип, мөхәббәт тип, ғаиләһенә хыянат итеп йөрөүҙәр булмаһын. һеҙ инде атай, әсәй. Һеҙ ғаилә алдында, балалар алдында яуаплы. Юҡҡа ғына ЗАГС-ты, никахты уйлап сығармағандар. Яуаплылыҡ өсөн улар кәрәк. Балаларҙың бәхете, һаулығы хаҡында уйларға тейешһегеҙ. Кешеләрҙе еңел-елпе фильмдар ҙа боҙа. Ғаилә бик етди мәсьәлә. Ул тоғролоҡто ярата. Ғаилә илебеҙҙең фундаменты. Ныҡлы ғаиләнән генә илен яратҡан патриоттар үҫеп сыға, шундай балалр ғына илебеҙ өсөн ныҡлы нигеҙ була ала.\nМин тормош юлын үткәнмен, утыҙ биш йыл уҡытыусы булып эшләнем. Йәштәргә әйтергә, кәңәш бирергә хаҡым барҙыр тим. Аҙғынлыҡ һәм эскелек арҡаһында аҫҡа тәгәрәйбеҙ. Бынамын тигән ир-егеттәр харап була. Иманым камил, берҙәмлек, татыулыҡ, ғаиләгә тоғролоҡ, иман ныҡлығы ғына аҙ һанлы халҡыбыҙҙы һаҡлап ҡаласаҡ һәм алға табан әйҙәйәсәк.


Министр фажиғәле вафат булды\n8 Сентябрь , 16:30\n“Яугир кеүек йәшәне һәм яугир кеүек һәләк булды. Ныҡ, ныҡ йәл... Ысын күңелдән ҡайғы уртаҡлашам...” - тип яҙҙы Радий Хәбиров.\nБөгөн бик ауыр яңылыҡ билдәле булды. Хәрби бурысын башҡарған саҡта, кеше ғүмерен ҡотҡарам тип Рәсәй Ғәҙәттән тыш хәлдәр министры Евгений Зиничев һәләк булған.\nБыл фажиғәле хәлгә бәйле Башҡортостан Башлығы Радий Хәбиров та социаль селтәрҙәрҙә ҡайғы уртаҡлашты.\n“Яугир кеүек йәшәне һәм яугир кеүек һәләк булды. Ныҡ, ныҡ йәл... Ысын күңелдән ҡайғы уртаҡлашам...” тип яҙҙы ул.\n“РИА Новости” хәбәр итеүенсә, ул хәрби бурысын үтәгән саҡта һәләк булған. “Евгений Зиничев арктика зонаһын ғәҙәттән тыш хәлдән һаҡлау буйынса ведомство-ара уҡыуҙарҙа фәжиғәле вафат булыуы тураһында еткерәбеҙ. Ул унда кеше ғүмерен ҡотҡарҙы”, – тип хәбәр итә министрлыҡ.\nЗиничев Красноярск крайы губернаторы Александр Усс менән Дудинка ҡалаһына килгән. Бында яңы янғын һүндереү часы төҙөлөшөн ҡараған. Урында был турала RT телеканалы сюжет төшөргән. Каналдың баш мөхәррире Маргарита Симоньян телеграм-каналында хәбәр итеүенсә, министр менән оператор яр буйында торған. Ҡапыл оператор тайып киткән һәм һыуға осоп төшкән. Зиничев уны ҡотҡарам тип артынан ташланған һәм ярҙан сығып торған ташҡа бәрелеп үлгән. Оператор шулай уҡ урында һәләк булған.\nЕвгений Зиничев 1966 йылдың 18 авгусында Ленинградта тыуған. Санкт-Петербург эшҡыуарлыҡ һәм хоҡуҡ институтын тамамлаған. 2013 йылда Рәсәй Ҡораллы көстәренең Генераль штабы Хәрби академияһында һөнәри әҙерлек үткән.


«Төрки телдәр шиғриәте» кисәһе үтте\n26 Декабрь 2018, 13:52\nМифтахетдин Аҡмулла исемендәге БДПУ студенттары менән берлектә гимназиябыҙҙа «Төрки халыҡтары шиғриәте» исемле бик матур сара ойошторолдо.\nУны башҡорт әҙәбиәте ғилеме белгесе,тәнҡитсе, яҙыусы, журналист, филология фәндәре кандидаты, Яҙыусылар союзы рәйесе Зәки Арыҫлан улы Әлибаев асып ебәрҙе. Үҙенең ҡыҫҡа, әммә йөкмәткеле сығышын ул балалар менән диалог рәүешендә алып барҙы. Артабан һүҙҙе Гөлнара Нәжип ҡыҙы Хәлфетдинова алды. Йәш шағирә төрки халҡы телдәренә ҡайһы халыҡтар теле инеүен, ни тиклем оҡшаш икәнлеген уҡыусыларға аңлатып, ғағауыз, үзбәк телдәрендә яҙылған шиғырҙарҙың аудиояҙмаһын ишеттерҙе. Ҡаҙаҡ, яҡут, ғағауызсанан үҙенең тәржемәләрен дә тамашасыларға еткерҙе. Китапханаға төрлө телдәрҙә баҫылған китаптарҙы ла бүләк итте.\nГимназиябыҙҙың һандуғасы, туғыҙынсы синыф уҡыусыһы Элина Хәкимовның «Сулпан», ә БДПУ-ның башҡорт филологияһы факультеты егеттәре Инсур Кинйәбаев һәм Динар Ғайсин башҡарыуында моңло башҡорт йырҙары, Фәдис Иҙрисовтың «Рекрут» бейеүе кисәгә рух һәм дәрт кенә өҫтәне.\nСтуденттар Света Михайлова, Динар Ғайсин төрки телдәрендә шиғырҙар һөйләп ишеттерҙе.\nКисәне, туған телебеҙҙе яратырға, өйрәнергә һәм тырышып уҡырға, тигән теләктәрен белдереп, гимназиябыҙҙың директоры Илһам Зиннур улы Ғайсин тамамлап ҡуйҙы.


1 Февраль 2011, 14:36\n«Салауат Юлаев» командаһы КХЛ беренселегенең 50-се турында Көнбайыш дивизиондың лидерҙарының береһе – «Динамо» /Мәскәү/ хоккейсыларын 7:1 иҫәбенә тар-мар итеп, рәттән һигеҙенсе осрашыуҙа еңеү яуланы. Ошо уңышлы уйындан һуң юлаевсылар 101 мәрәй менән турнир таблицаһының йәнә юғары баҫҡысына үрләне. Береһенән-береһе матур голдарҙы өфөләрҙән ике тапҡыр Якуб Клепиш, берәрҙән Олег Твердовский, Виктор Козлов, Александр Радулов, Патрик Торесен һәм Игорь Григоренко индерҙе. Барыһы ла маҡтауға лайыҡ. Бигерәк тә беренсе звенобыҙ уйындан-уйынға дөйөм еңеүгә тос өлөш индереп, КХЛ-да иң мәргәндәре булып һанала. Улар өсөһөнә 68 тапҡыр уңышҡа өлгәшеп, 97 тапҡыр гол индереүгә булышлыҡ итә. Был – дөйөм команда күрһәткесенең өстән бер өлөшө, тигән һүҙ.\nОшо уңышлы уйындан һуң юлаевсылар 101 мәрәй менән турнир таблицаһының йәнә юғары баҫҡысына үрләне. Береһенән-береһе матур голдарҙы өфөләрҙән ике тапҡыр Якуб Клепиш, берәрҙән Олег Твердовский, Виктор Козлов, Александр Радулов, Патрик Торесен һәм Игорь Григоренко индерҙе. Барыһы ла маҡтауға лайыҡ. Бигерәк тә беренсе звенобыҙ уйындан-уйынға дөйөм еңеүгә тос өлөш индереп, КХЛ-да иң мәргәндәре булып һанала. Улар өсөһөнә 68 тапҡыр уңышҡа өлгәшеп, 97 тапҡыр гол индереүгә булышлыҡ итә. Был – дөйөм команда күрһәткесенең өстән бер өлөшө, тигән һүҙ.\nҡалған уйынсыларыбыҙ ҙа, моғайын, хәл иткес плей-офф уйындарында үҙҙәрен күрһәтер, тип ышанғы килә. Әле яңыраҡ «Салауат Юлаев» клубы етәкселеге, составты тағы ла нығытыу маҡсатында миҙгел аҙағына тиклем уны ике яңы уйынсы менән тулыландырмаҡсы – «Автомобилист» командаһының һаҡсыһы Александр Рязанцев һәм ЦСКА-ның һөжүмсеһе Вячеслав Козлов. Был ике команда, плей-оффҡа эләкмәгәс, аптырап, үҙҙәренең уйынсыларын тәжрибә тупларға ситкә ебәрергә мәжбүр. Улар ғына түгел, башҡа клубтар ҙа ошо юлды һайлаған. Әйтәйек, миҙгел башында «Металлург» /Мг./ командаһынан ЦСКА-ға күскән Ян Марек та, командаһына ярҙам итә алмағас, «Атлант»та урын алды. «Витязь»дың капитаны, һуғыш суҡмары Крис Саймон да, был клубҡа тоғро ҡаласағы хаҡында белдерһә лә, Мәскәүҙең «Динамо»һына барып сыҡты. Нисек кенә булмаһын, даими беренселек әлегә дауам итә. Башҡа осрашыуҙарға туҡталғанда, беҙҙе бигерәк тә турнир таблицаһының беҙҙе аҫтында килеүселәрҙең уйыны ҡыҙыҡһындыра. Миҙгел башында ҡыҙыу старт алып, хатта турнир таблицаһының юғары баҫҡысында ла бер аҙ урын алған Минскиҙың «Динамо»һы хәлһеҙләнде, буғай... Улар хәҙер плей-оффҡа эләгер өсөн көрәш алып бара. Әлеге турҙа ла, үҙ майҙанында 16 меңгә яҡын көйәрмәнен йыйып та (был күрһәткес КХЛ беренселегендә халыҡ һаны буйынса рекорд булып тора), ЦСКА-ны еңә алманы. Улар хәҙер 16-сы урынға төштө. Уларҙы ҡыҫырыҡлаған «Торпедо» командаһы, шул уҡ урынға дәғүә иткән «Нефтехимик»ты өҫтәмә ваҡытта 4:3 иҫәбенә отоп, Белоруссия уйынсыларынан бер генә мәрәйгә ҡалыша. Үҙенең 55 йәшлек юбилейын билдәләгән «Аҡ барс» клубы ла көйәрмәндәрен ҡыуандыра алманы. Улар «Локомотив»ҡа 2:3 иҫәбенә еңелде.\nБөгөн Вячеслав Быковтың командаһы «Витязь»ды ҡабул итәсәк. Шунан һуң тәнәфес, һәм даими беренселекте өфөләр ситтә өс уйын менән тамамлаясаҡ.


«Урал батыр» эпосын һөйләүсе йәш сәсәндәрҙең XX республика конкурсы » Журнал «Учитель Башкортостана»\nГлавная » Тәрбиә һәм өҫтәлмә белем биреү » «Урал батыр» эпосын һөйләүсе йәш сәсәндәрҙең XX республика конкурсы\n«Урал батыр» эпосын һөйләүсе йәш сәсәндәрҙең XX республика конкурсы\n2018 йылдың 27 – 30 июнендә Бөрйән районының «Ағиҙел» балаларҙы һауыҡтырыу йәйге лагерында «Урал батыр» эпосын һөйләүсе йәш сәсәндәрҙең XX республика конкурсы үтте.\nСәсәндәр мәктәбен үҫтереүҙе, халҡыбыҙҙың тарихи һәм мәҙәни мираҫына һаҡсыл мөнәсәбәт тәрбиәләүҙе, һәләтле балаларға ярҙам итеүҙе күҙ уңында тотҡан тәрән йөкмәткеле был конкурсты Башҡортостан Республикаһы Мәғариф министрлығы ойошторҙо.\nКонкурс ике этапта барҙы. I турҙа уҡыусылар «Урал батыр» эпосын яттан һөйләһә, II турҙа район-ҡалаларҙан килгән фольклор командалары халҡыбыҙҙың ауыҙ-тел ижади өлгөһө булған эпос-ҡобайырҙарҙан өҙөктәрҙе сәхнәләштереп күрһәтте.\nРеспублика конкурсында 48 уҡыусы һәм 20 фольклор коллективы сығыш яһаны.\nХалҡыбыҙҙың рухи мираҫы булған мәшһүр «Урал батыр» эпосын яттан һөйләү – республика конкурсының төп шарттарының береһе. Йәш сәсәндәр был һынауҙы бик уңышлы үтте. Улар жюри ағзалары һәм иптәштәре алдында сығыш яһап, юғары әҙерлекле булыуҙарын, оҫталыҡтарын күрһәтә алды. Артабан балалар ҡобайырҙарҙан өҙөктәр сәхнәләштергән саҡта ла һәләттәрен бар яҡлап асып бирҙе.\n«Урал батыр» эпосын яттан һөйләүсе йәш сәсәндәрҙең XX республика конкурсындағы сығыштарын филология фәндәре докторы Р.Ә. Солтангәрәева етәкселегендә абруйлы жюри баһаланы.\nКонкурста ҡатнашыусылар һәм жюри ағзалары өсөн иҫтәлекле осрашыуҙар булды. Шүлгәнташ мәмерйәһенә сәфәр ҡылыу, профессор Әхмәт Сөләймәнов исемендәге музейҙы асыу тантанаһында ҡатнашыу барыһында ла онотолмаҫ тәьҫораттар ҡалдырҙы.\n¤лкәндәр төркөмөндә еңеүселәр\n(VIII – XI кластар)\nXX республика конкурсында көсөргәнешле ярыш һынауҙарын үтеп, Ишембай ҡалаһының Ә. Вәлиди исемендәге 2-се башҡорт гимназия-интернаты уҡыусыһы Шәрипова Гөлсәсәк (уҡытыусыһы – Ф.Т. Әмирханова) Гран-при яуланы.\nI урында – Йылайыр районы Йылайыр ауылының Ш. Бабич исемендәге башҡорт гимназияһы уҡыусыһы Мәхмүтова Гөлнәзирә, II урында – Дәүләкән ҡалаһы лицей-интернаты уҡыусыһы Сафина Илнура, III урында –Белорет ҡалаһының Я. Хамматов исемендәге гимназияһы уҡыусыһы Үтәбаева Ләйсән.\nУртансы төркөмдә еңеүселәр\n(V – VII кластар)\nI урынды Ишембай ҡалаһының Ә. Вәлиди исемендәге 2-се башҡорт гимназия-интернаты уҡыусыһы Шәрипова Ғәлиә яуланы. II урында – Бөрйән районының Иҫке Монасип мәктәбе уҡыусыһы Истәкова Сара. Учалы районының Ураҙ лицейы уҡыусыһы Шәйхетдинова Ленизаға III урын бирелде.\nКескәйҙәр төркөмөндә еңеүселәр\n(I – IV кластар)\nЯҡшы һөҙөмтәләр күрһәтеп, Учалы районының Яңы Байрамғол мәктәбе уҡыусыһы Золотарева Ләйсән (уҡытыусыһы – О.В. Золотарева) Гран-при яуланы. I урынды Көйөргәҙе районының Яҡшымбәт мәктәбе уҡыусыһы Суванова Гөлгөнә яуланы. II урында – Баҡалы районының Мостафа мәктәбе уҡыусыһы Дусыева Миләүшә.\nҠобайыр сәхнәләштереүҙә еңеүселәр\nI урынды Бөрйән районының Иҫке Монасип мәктәбе командаһы яуланы. II урында – Учалы районы Учалы ауылының башҡорт гимназияһы, Баймаҡ ҡалаһының 4-се мәктәбе командалары. III урынды Стәрлетамаҡ ҡалаһының Ж. Кейекбаев исемендәге 3-сө гимназияһы һәм Р. Ғарипов исемендәге 1-се Башҡорт республика гимназия-интернаты командалары бүлеште.


Башҡортостанда һайлау комиссиялары Рәсәй Президентын һайлауға бюллетендәр алды\n12 Март 2018, 11:55\nБөтә территориаль һайлау комиссиялары Рәсәй Федерацияһы Президентын һайлауға ошо кампанияның төп документтарын – бюллетендәр алды. Бюллетендәрҙе Башҡортостан Республикаһы Үҙәк һайлау комиссияһы рәйесе Хәйҙәр Вәлиев, Комиссия секретары Марина Долматова, Үҙәк һайлау комиссияһы ағзаһы Рөстәм Бикмәтов һәм Үҙәк һайлау комиссияһы аппараты хеҙмәткәрҙәре тапшырҙы.\nӨФӨ, 2018 йыл, 12 март. /«Башинформ» мәғлүмәт агентлығы, Ғәлиә Нәбиева/.\nЭске эштәр министрлығы хеҙмәткәрҙәре оҙатыуында территориаль комиссиялар үҙҙәренең тәғәйенләнгән пункттарына юлланды, тип хәбәр иттеләр Үҙәк һайлау комиссияһында. Бөтәһе 3 миллион 068 мң 066 дана һайлау бюллетене эшләнгән. Бюллетендәр ғәҙәттәгесә өс телдә баҫылған: русса – 2 миллион 532 мең 966, башҡортса – 348 мең 300 һәм татарса – 186 мең 800 дана. Һайлау бюллетендәрен эшкәртеү комплексы ярҙамында тауыш биреү өсөн бюллетендәр һаны 348 900 тәшкил иткән.\nТерриториаль һайлау участкаларынан участка һайлау комиссияларына бюллетендәр тауыш биреүгә ике көн ҡалғас тапшырыла, уларҙы һайлау участкаларына ҡәҙәр полиция хеҙмәткәрҙәре оҙатыуында илтәләр. Улар бюллетендәрҙе тауыш биреү көнөнә саҡлы тәүлек әйләнәһенә һаҡлаясаҡ.


Башҡортостанда журналистар һабантуйы үтәсәк // Йәмғиәт | новости башинформ.рф\nБашҡортостанда журналистар һабантуйы үтәсәк\n16:59, 29 мая 2012 Йәмғиәт\n15 июндә Архангел районында Башҡортостан Журналистар союзына 55 йыл тулыуға арналған фестиваль үтә. Ул туристик слет форматында ойошторола. Фестивалдә төрлө спорт ярыштарын, конкурстар, уйындар үткәреү планлаштырыла.\nСараны ойоштороусылар булып Башҡортостан Республикаһының Элемтә һәм киң коммуникациялар министрлығы һәм БР Журналистар союзы сығыш яһай. Министрлыҡтан хәбәр итеүҙәренсә, байрамға яҡынса 300 ҡатнашыусының килеүе көтөлә.\nҺабантуйҙа коллективтар тулы состав менән ҡатнаша ала. Заявкалар БР Журналистар союзында ҡабул ителә. Конкурстар һәм ярыштар программаһы хаҡында өҫтәмә хәбәр ителәсәк.\nТеги: киң мәғлүмәт саралары,башҡортостан журналистар союзы


Үҙем хаҡындағы мәҡәләне табырға ине » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Үҙем хаҡындағы мәҡәләне табырға ине\nҮҙем хаҡындағы мәҡәләне табырға ине 06.11.2018 // Йәмғиәт\nМин “Башҡортостан” гәзитенең йома һанына яҙылам, уны һәр саҡ көтөп алып уҡыйым. Баҫма оҡшай, йөкмәткеһе бай, темалар төрлө.\nРедакция хеҙмәткәрҙәренә бер үтенес менән мөрәжәғәт итәм. 1983 йылдың ураҡ кампанияһы осоронда “Башҡортостан” гәзитендә минең турала мәҡәлә баҫылды. Иген тейәлгән “КамАЗ” автомобиле янында фотоға ла төшөрҙөләр.\nУл саҡта Йылайыр районының “Башҡорт” совхозы директоры булып эшләй инем. Шул йылда иген айырыуса ныҡ уңды, район тапшырған ашлыҡтың яртыһы беҙҙең хужалыҡтың өлөшө булды. Һөҙөмтәлә мине БАССР Өлкә комитетының пленумына саҡырып, орден тапшырҙылар. Ә үтенесем былай: минең хаҡта мәҡәлә баҫылған шул гәзитте һәм фотоны табып ебәрә алмаҫһығыҙмы икән?\nРЕДАКЦИЯНАН: Үкенескә ҡаршы, был мәсьәләлә редакция ярҙам итә алмай, сөнки гәзит тупланмалары билдәле ваҡыт үтеүгә архивҡа тапшырыла бара, шуға күрә Башҡортостандың Милли архивына (Өфө ҡалаһы, К. Маркс урамы, 4) мөрәжәғәт итеүегеҙҙе һорайбыҙ. Гәзиттәрҙең тупланмалары менән Әхмәтзәки Вәлиди исемендәге милли китапхананың (Өфө ҡалаһы, Ленин урамы, 4) ваҡытлы матбуғат бүлегендә лә танышырға мөмкин. Шулай уҡ уларҙа кәрәкле гәзиттең күсермәһен эшләтеп алыу мөмкинлеге бар.


Өс айҙа республика аграрийҙары 14,7 миллиард һумға продукция етештергән // Иҡтисад | новости башинформ.рф\nӨс айҙа республика аграрийҙары 14,7 миллиард һумға продукция етештергән\n10:23, 27 апреля 2010 Иҡтисад\nБыйылғы йылдың тәүге кварталында Башҡортостанда етештерелгән ауыл хужалығы продукцияһының күләме 14,7 миллиард һум тәшкил иткән, йәғни уҙған йыл кимәле менән сағыштырғанда ул 102,1 процентҡа тиң.\nБашҡортостанстат мәғлүмәте буйынса, бар категориялағы хужалыҡтарҙа һуғымға 85,9 мең тонна мал һәм ҡош-ҡорт үрсетелгән, 419,2 мең тонна һөт, 278,1 миллион дана йомортҡа етештерелгән. Теплица ярҙамында 2,2 мең тонна йәшелсә үҫтерелгән (2009 йылдың 1 кварталына ҡарата 109,6%).\nРеспубликаның 20 муниципаль районының ауыл хужалығы предприятиеларында мал һәм ҡош-ҡорт производствоһы үҫеше күҙәтелгән, 41 муниципаль районда һөт етештереү артҡан, улар өлөшөнә тулайым производство күләменән 41,2% һәм 87% тура килә.\nСтатистиктар иҫәпләүенсә, һуғымға һимертелгән бер баш һыйыр малының уртаса ауырлығы 327 килограм тәшкил иткән (2009 йылдың ғинуар-мартында – 323 килограмм), сусҡаларҙыҡы – 103 килограмм (102 килограмм).\nҺөт етештереүҙә үҫеш күҙәтелгән. Беренсе кварталда бер һыйырҙан уртаса 855 кг һөт һауылған, былтыр ул 803 кг тәшкил иткән. Иң юғары һауымдар Стәрлетамаҡ (1321 килограмм), Өфө (1240), Тәтешле (1223), Ауырғазы (1215), Баҡалы (1202) ауыл хужалығы предприятиеларына тура килә.\nШул уҡ ваҡытта статистиктар мал иҫәбе кәмеүен дә билдәләй. 1 апрелгә ҡарата бар ауыл хужалығы предприятиеларында һыйыр малы 1745,8 мең баш тәшкил иткән (уҙған йылдың ошо уҡ осоро менән сағыштырғанда 0,2 процетҡа кәмерәк).


Радий Хәбиров үҙенең тәүге мөрәжәғәтнамәһе менән сығыш яһай | ГТРК «Башкортостан» — Новости Уфы и РБ\n17 декабря 2018 — 16:07 ГТРК «Башкортостан»\nБашҡортостан Башлығы вазифаһын ваҡытлыса башҡарыусы Радий Хәбиров иртәгә Дәүләт Йыйылышы — Ҡоролтайға үҙенең тәүге мөрәжәғәтнамәһе менән сығыш яһай.\nМөрәжәғатнамәлә республика етәксеһе төбәк үҫешенең төп йүнәлештәрен билдәләй. Ул тәүге тапҡыр «Торатау» конгресс-холында уҙасаҡ. Парламент депутаттарынан тыш, унда дәүләт власы һәм урындағы үҙидара органдары, предприятиелар етәкселәре, йәмәғәт һәм дини ойошмалар вәкилдәре ҡатнаша.\nРадий Хәбировтың саҡырыуы буйынса тантанала тәүге тапҡыр хеҙмәттә һәм йәмәғәт эшмәкәрлегендә танылыу алған яҡташтарыбыҙ ҡатнаша. Тура трансляцияны сәғәт иртәнге ундан «Башҡортостан 24» телеканалында ҡарарға мөмкин.


Баймаҡ районының Ғәҙелбай ауылында йәшәүсе Фәниә менән Фәрғәт Солтангәрәевтар тап шундайҙарҙан. Уңған ғаилә үҙ йүнен үҙе табып, тырышып донъя көтә.\nЯбай ауыл кешеһенең көнө иртүк ҡуралағы мал-тыуарын тәрбиәләүҙән башлана. Ауыл ерендә ҡарап торғаның - мал икәне барыбыҙға ла яҡшы таныш. Фәрғәт Солтангәрәевтарҙың да кәртәһендә мал ишле. Йыл яҡшы килеү сәбәпле, бесәнде лә мул ғына эшләгән улар. Малдарға ваҡытында һыу эсереп, бесән һалып, аҫтарын таҙа тотоуҙы төп бурыс тип, һанай Фәрғәт Солтангәрәев. Бындай кешеләрҙе ғәҙәттә «мал йәнле» тиҙәр. Һыйырҙың һөтө телендә икәнен дә яҡшы белә хужа. Шуға күрә, эше ауыр булһа ла, унан килгән табыштың файҙаһы ҙур.\nҒаилә башлығы малдар араһында сыуалһа, хужабикә йорт эштәре менән мәшғүл. Өй тултырып гөл-сәскәләр үҫтерә, балаларын тәмле аштары менән һыйлай, йылы бейәләй -ойоҡбаштар бәйләй. Фәниә Солтангәрәева ла хаҡлы ялға сыҡҡансы һауынсы булып эшләй. Әммә алған эш хаҡы ғына ишле ғаиләне аҫырарға етмәй, 20 йылдан ашыу хужабикә баҙарға барып үҙҙәре етештергән продукцияны ҡул аҡсаға әйләндерә. Әйтергә кәрәк, был төбәктә һәр хужабикә шулай итә.\nХәҙерге заманда алма бешеп ауыҙға төшкәнен көтөп ятыу файҙаһыҙ икәнен яҡшы аңлай ауыл халҡы. Улар донъялағы үҙгәрештәргә лә, көрсөккә лә тыныс ҡарай. Кәртәһендә ишле малы, тиҫтәләгән ҡош-ҡорто булған ауыл кешеһенең иртәгәһе көнгә ышанысы, өмөтө лә шул үҙ тырышлығына бәйләнгән.


Билдәһеҙ әҙәм ҡатын-ҡыҙҙарға һөжүм итә\nБыл видеояҙма менән телевизор ҡараусылар бүлеште. Күңелһеҙ ваҡиға Дим биҫтәһендәге «Яркий» микрорайонында теркәлде. Шаһиттар билдәләүенсә, ир кеше бер сәбәпһеҙ балалар майҙансығындағы ханым һәм уның янындағы баланы туҡмарға тотона.\nБыл хәл бер нисә минут дауам итә. Тауышҡа урамға ирҙәр йүгереп сыға, уның аяҡ-ҡулдарын бәйләп кенә зарарһыҙ хәлгә килтерә. Ҡатын-ҡыҙҙарға ҡул күтәреүсенең наркотиктар йоғонтоһонда булыуы ихтимал. Халыҡ тыныслығын боҙоусының ваҡиға урынынан полиция наряды алып киткән. Көтөлмәгән хәл шаһиты булһағыҙ беҙҙең менән бүлешергә онотмағыҙ, яңылыҡтарҙың ватсапп элемтә һандары әле экранда.


Ҡырҡҡа яҡын кеше мәрхүм...\n23 Ноябрь , 19:55\nРеспублика Һаулыҡ һаҡлау министрлығының коронавирусҡа бәйле һуңғы мәғлүмәттәре тағы ла нығыраҡ хафаға һала.\nҠәһәрле коронавирус өсөн байрам да, ял да, йәше лә, ҡарты ла юҡ. Ҡыҙғанысҡа ҡаршы, ул ҡорбандары рәтен киңәйтеүен дауам итә. Шуға ла һаҡ булырға, санитар-эпидемиологик ҡағиҙәләрҙе үтәргә саҡырабыҙ.\nРеспубликаның Һаулыҡ һаҡлау министрлығы коронавирусҡа бәйле һуңғы мәғлүмәттәрҙе еткерҙе. Башҡортостанда аҙаҡҡы тәүлектә тағы ла 673 кешелә COVID-19 вирусы асыҡланған, шуның менән сирлеләрҙең дөйөм һаны 101 677-гә етте. Һауыҡҡандар – 90 540 (һуңғы тәүлектә 672 кеше өҫтәлгән).\nВафат булғандарҙың дөйөм һаны – 3 316 (һуңғы тәүлектә – 37), уларҙың 2 945-е - алтмышты уҙған оло кешеләр.\nРеспублика стационарҙарында – 545 кеше, шул иҫәптән 60 йәште уҙғандар һаны 361-гә тиң (дөйөм иҫәптән 77 кеше ауыр хәлдә, уларҙың һигеҙе үпкәне яһалма елләтеү аппаратына тоташтырылған), амбулатор шарттарҙа 7 276 сирле дауалана, уларҙың 5 602-һе алтмышты уҙған.\nБер тәүлектә пневмония 145 кешелә асыҡланған, 107 пациент ошо ауырыуҙан шәбәйеп, дауахананан сығарылған.\nБашҡортостанда Covid-19-ҙан вакцинациялау планы 2 484 667 кешегә тиң (республикала өлкән йәштәгеләрҙең дөйөм һаны – 3 105 836).\nДөйөм алғанда, республикаға коронавирустан 2 454 788 доза вакцина килтерелгән. Беренсе компонент 1 903 967 кешегә яһалған. Был вакцина эшләтергә тейешлеләр һанының 76,6 проценты. Ике компонент та 1 634 096 кешегә эшләнгән (65,8 процент).\nБер тәүлектә 30 691 граждан вакцина яһатҡан (беренсе компонентты - 13 028, икенсеһен 17 663 кеше).\nРеспубликала алтмышты уҙғандарҙың һаны - 890 387. Улар араһында беренсе компонентты - 483 478, икенсеһен 409 892 кеше эшләткән.\nУяулыҡты юғалтмағыҙ - вирустың үтә мәкерле, аяуһыҙ икәнлеген иҫтән сығармағыҙ, дуҫтар.


Уҡытыусы йылына арнала // Йәмғиәт | новости башинформ.рф\nУҡытыусы йылына арнала\n16:59, 1 марта 2010 Йәмғиәт\nРеспубликаның иң өлкән театрҙарының береһе – А. Мөбәрәков исемендәге Сибай дәүләт башҡорт драма театры Рәсәй Федерацияһында иғлан ителгән Уҡытыусы йылы «Юғалтыу» исемле тематик спектакле менән асып ебәрҙе. Спектакль Ш. Бабич исемендәге дәүләт йәштәр премияһы лауреаты Тәнзилә Дәүләтбирҙинаның пьесаһы буйынса ҡуйылған.\nСпектаклдең режиссеры – Башҡортостан Республикаһының һәм Рәсәй Федерацияһының атҡаҙанған мәҙәниәт хеҙмәткәре, БР-ҙың атҡаҙанған сәнғәт эшмәкәре Дамир Ғәлимов әйтеүенсә, драма мәғарифтың көнүҙәк проблемаларын күтәреп сыға. «Үҫмер саҡ уҡыусы һәм уҡытыусы өсөн иң ауыр осор. Бала уңышһыҙлыҡтарҙы ауыр кисерә, тиҫтерҙәре һәм уҡытыусылары менән булған конфликт насар эҙемтәләргә килтереүе ихтимал. Шуға күрә уға ваҡытында ярҙам итеп өлгөрөргә кәрәк. Спектакль уҡытыусының абруйын күтәрә, уға ҡарата оло ихтирам уята. Тамашаны уҡыусылар, уҡытыусылар, директорҙар ғына түгел, ата-әсәләр ҙә ҡарап сығырға тейеш. Ул бер кемде лә битараф ҡалдырмаясаҡ», – ти ул.\nАртистар үҙ спектакле менән сибайҙарҙы ғына һөйөндөрөп ҡалмаясаҡ. Театр труппаһы Хәйбулла районына гастролгә юлланды ла инде. Артабан сәфәр Күмертау, Стәрлетамаҡ, Салауат, Мәләүез, Ишембай һәм башҡа ҡалаларҙа дауам итәсәк. Быйылғы уҡыу йылы тамамланғансы театр республикабыҙҙың байтаҡ райондарында гастролдә йөрөп өлгөрөргә ниәтләй.\nБашинформ автор: Башинформ


Алтын йомортҡа... һарайҙа » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Алтын йомортҡа... һарайҙа\nАлтын йомортҡа... һарайҙа 17.01.2018 // Баҡса\nСит илдәрҙә ошондай әйтем бар: “Тауыштарынан тыш ҡоштарҙың бар нәмәһен файҙаланып була”. Беҙ иһә әтәс ҡысҡырыуын да үҙ файҙабыҙға йүнәлтә алабыҙ. Йыш ҡына ауыл кешеһе таң ҡошо тауышына тора ла төн булғансы шәхси хужалығында мәж килә.\nЫсынлап та, ҡоштарҙан күп нәмә алып була. Мәҫәлән, йомортҡа һалған тоҡомға ҡараған бер тауыҡ кешенең йомортҡаға булған ихтыяжын тулыһынса тәьмин итә. Унан йылына 60 – 70 себеш алырға мөмкин. Был иһә 200 килограмға яҡын ҡош ите тигән һүҙ, йәғни ошо төр ризыҡ менән өс кешенән торған ғаиләне туйындыра. Себештәре бик тиҙ үҫә: йомортҡанан сыҡҡанда 40 грамлыҡ ҡына йән эйәһе өс айҙа 2,3 – 2,5 килограмға етә. Ошо ваҡыт эсендә ул ауырлығын 40 – 50 тапҡырға арттыра.\nТауыҡ ите диетик һанала, организм тарафынан тиҙ үҙләштерелә. Мәҫәлән, уның аҡ итендә 20 проценттан ашыу аҡһым булһа, майы ни бары биш-ете генә процент. Ә өйрәктекендә — 30 процентҡа тиклем май. Тауыҡ йомортҡаһы — организмға кәрәккәнсә аҡһым, май, углеводтар, минераль матдәләр һәм витаминдар тупланмаһы. Был — ауыл хужалығында етештерелгән һәм тәбиғи “ҡабы”на һалынып, һатып алыусыға еткерелгән берҙән-бер аҙыҡ.\nТауыҡтарҙы аҫрау алдынан төп йүнәлештәрҙе билдәләргә кәрәк: күпмеһен ит өсөн, күпмеһен йомортҡа һалыуға, шуға алдан тоҡом һайлайҙар.\nЙомортҡа һалыу өсөн Рәсәйҙә лә, сит илдәрҙә лә башлыса леггорндарҙы, ә иткә корниш һәм аҡ плимутрок тигәндәрҙе тоталар. Шәхси хужалыҡтарҙа ит өсөн дә, йомортҡаға ла айырым тоҡом аҫрамаһаң да була. Ғәҙәттә, уларҙың икеһен дә алмаштырырҙайҙары, халыҡта “ярым бройлер” тип йөрөтөлгәндәре бар. Етмәһә, хужа кеше иҡтисади яҡты ғына түгел, матурлыҡты ла уйлай бит. Берәүҙәргә ап-аҡ ҡоштар оҡшай, икенселәренә ҡап-ҡараһы, сыбары, ҡыҙылы — йәнең теләгәнде аҫрарға мөмкин.\nХәҙер иһә тоҡомдар тураһында ҡыҫҡаса белешмә бирәйек.\nЛеггорн – йомортҡа һалыусы тоҡом. Төҫтәре төрлө булырға мөмкин. Шулай ҙа киң таралғаны — аҡ төҫлөләр. Улар йылына 230 – 260 йомортҡа һала. Һәр береһенең ауырлығы 58 – 60 грамм тәшкил итә, себештәрҙең сығышы яҡшы. Әтәстәрҙең тереләй ауырлығы – 2,7-3, тауыҡтарҙыҡы – 1,8-2 килограмм.\nҺуңғы йылдарҙа һоро леггорндар — ломанн браун (Германия), изабраун (Франция) киң тарала башланы. Бындай тауыҡтар һоро тышлы йомортҡа һала. Йомортҡаларҙы кешеләр теләп һатып алһа ла, бындай тауыҡтарҙы шәхси хужалыҡтарҙа аҫрау ауырыраҡ, сөнки ашатыуҙа махсус талаптары бар.\nАҡ рус тауыҡтары урындағы тауыҡтар менән леггорндарҙы ҡушыу һөҙөмтәһендә барлыҡҡа килгән. Кәүҙәгә улар леггорндарҙан ҙурыраҡ. Йомортҡа һалыуҙары аҙыраҡ. Уның ҡарауы, урындағы һауа шарттарына тиҙерәк яраҡлашалар.\nИт тоҡомлоларҙы беҙ бройлер тип йөрөтөргә күнеккәнбеҙ. Был — корниш йәки корнуэлл. Тоҡом Англияла сығарылып, донъяға таратылған. Әтәстәренең ауырлығы 4-5 килограмм тартһа, тауыҡтарыныҡы – 3,3-3,8 килограмм. Йылына 110—130 йомортҡа һалалар.\nПлимутрок тоҡомо Америкала сығарылған. Төрлө төҫтә булһалар ҙа, сәнәғәттә тик аҡ төҫлөләрен генә файҙаланалар. Тереләй ауырлыҡтары 3,6-3,8 һәм 2,8-3 килограмм тарта. Шәхси хужалыҡтарҙа бройлер тауыҡтарын үрсетеү өсөн тотоу артыҡ сығым тәшкил итә, шуға уны ҡошсолоҡ фабрикаларынан алалар.\nИт-йомортҡа тауыҡтарынан көмөшһыу адлер тоҡомлоларын атарға була. Ул Адлер ҡошсолоҡ фабрикаһында сығарылған. Кубань аграр университеты ғалимдары аҡ рус, нью-чемпшир, первомай, аҡ плимутрок һәм орлов тауыҡтарын йылдар дауамында ҡушып барлыҡҡа килтергән. Йылына 180-200 йомортҡа һалалар. Үҙҙәре оя бик баҫмаһа ла, йомортҡаларының сығышы 80 – 85 процент тәшкил итә.\nБеҙҙә йыш осраған кучинск (Кучинские юбилейные) тоҡомо Мәскәү өлкәһенең “Кучино” тоҡомсолоҡ заводы тарафынан сығарылған. Улар ҙа, адлерҙар һымаҡ, бер нисә тоҡомдо ҡушҡандан һуң барлыҡҡа килгән.\nОшо төп ит-йомортҡа тоҡомлоларҙан тыш родайланд, нью-чемпшир, ҡара Мәскәү тауыҡтары һымаҡ һирәгерәк осрағандары ла бар.


Бөйөк Октябрь... Етмеш йылдан ашыу календарҙа ҡыҙыл төҫ менән билдәләнде һәм илдең иң мөһим байрамы булып иҫәпләнде.\nБыл дата бөгөн дә актуаллеген юғалтмай, сөнки уны кешелек тарихындағы иң ҙур иҫтәлекле ваҡиғалар исемлегенән һис тә алып ташлап булмай. Ә иң мөһиме, Октябрь революцияһының әһәмиәтен аңлаған, уның ролен юғары баһалаған һәм күңелендә байрам тураһында сағыу хәтирәләр һаҡлаған быуын бар.\nТап ана шундайҙар йыйылғайны “Һуғыш балалары” дөйөм Рәсәй йәмәғәт ойошмаһы һәм Рәсәй Федерацияһы Коммунистар партияһының урындағы бүлексәләре ойошторған тантаналы сараға.\nРФ Коммунистар партияһы ҡала комитеты бюроһы ағзаһы, “Һуғыш балалары” йәмғиәте рәйесе урынбаҫары Ғәлиә Кәримова Рәсәй тарихы өсөн генә түгел, ә бөтә донъя тарихында һынылышлы булған ваҡиға менән тәбрикләп, РФ Коммунистар партияһы Башҡортостан төбәк бүлексәһе рәйесе Юнир Ҡотлоғужин һәм “Һуғыш балалары” Дөйөм Рәсәй йәмәғәт ойошмаһының Башҡортостан Республикаһы идаралығы рәйесе Александр Палтусовтың ҡотлау телеграммаларын уҡып ишеттерҙе.\n“Һуғыш балалары” йәмғиәте пропагандисы Василий Немычников Октябрь революцияһының донъя тарихындағы роле тураһында сығыш яһаны. Революцияның маҡсатын, мөһим ҡаҙаныштарын билдәләне. Мәғлүм булыуынса, һынылыштың тәүге айҙарында уҡ беренсе тапҡыр 8 сәғәтлек эш көнө тураһында декрет ҡабул ителә. Рәсәй халыҡтарының тигеҙлеге, үҙбилдәләнешкә хоҡуғы тураһында декларацияға ҡул ҡуйыла. Бөтә милли һәм мәҙәни учреждениелар, халыҡ йолалары ирекле һәм тейелгеһеҙ тип иғлан ителә. Бушлай медицина ярҙамы, белем алыу булдырыла һәм башҡалар. Бөйөк Ватан һуғышы йылдарында совет халҡының роле баһалап бөткөһөҙ. Ғөмүмән, бөгөнгө өлкән быуын оҙаҡ ваҡыт яҡты йылдарҙың килеүенә, коммунизмға ышанды. Ошо ышаныс, һис шикһеҙ, уларға Бөйөк Еңеүҙе яҡынайтыуға, хеҙмәт ҡаҙаныштарына ирешергә нигеҙ булды.\nБыл көндә “Һуғыш балалары” йәмғиәтенең һәм Коммунистар партияһының әүҙем ағзалары бүләкләнде.\nРайон-ҡаланың ветерандар советы рәйесе Александр Кузнецов үҙенең сығышында оло быуын вәкилдәрен, шул иҫәптән Маҡтау грамоталары, иҫтәлекле миҙалдар менән бүләкләнгәндәрҙе ҡотлап, Ватан, дөйөм ил тарихында тәрән эҙ ҡалдырған Бөйөк Октябрь революцияһы тураһында иҫтәлек күңелдәрҙә мәңге һаҡланыр, тине.\nТантаналы йыйылыш Балалар-үҫмерҙәр ижад һарайының “Диско-шарм” студияһынан Рината Әғзәмова, балалар сәнғәт мәктәбенең “Задоринка” өлгөлө бейеү, Первомай мәҙәниәт йортонан “Йәнгүзәл”, “Һуғыш балалары” вокаль ансамблдәре кеүек һәм башҡа үҙешмәкәрҙәр ҡатнашлығында байрам концерты менән тамамланды. Сығыштарҙа илһөйәрлеккә, тыныс тормошҡа, дуҫлыҡҡа һәм татыулыҡҡа дан йырланды. Оло быуын вәкилдәренең күңелендә йәшлек рухы, яҡты киләсәккә ышанып йәшәгән йылдар тураһында сағыу хәтирәләр тантана итте.\nҺүрәттә: “Һуғыш балалары” йәмғиәте рәйесе урынбаҫары Ғәлиә Кәримова РФ Коммунистар партияһы урындағы бүлексәһе секретары, Эске эштәр министрлығы ветераны Салауат Латиповты бүләкләй.


Рөстәм Хәмитов Венгрияның Екатеринбургтағы Генераль консулы Шандор Молнари менән осрашты // Сәйәсәт | новости башинформ.рф\nРөстәм Хәмитов Венгрияның Екатеринбургтағы Генераль консулы Шандор Молнари менән осрашты\n9:54, 16 октября 2014 Сәйәсәт\nӨФӨ, 2014 йыл, 16 октябрь. /«Башинформ» мәғлүмәт агентлығы/.\n15 октябрҙә Республика Йортонда Рөстәм Хәмитов Венгрияның Екатеринбургтағы Генераль консулы Шандор Молнари менән осрашыу үткәрҙе, тип хәбәр иттеләр төбәк башлығының матбуғат хеҙмәтенән.\nӘңгәмә барышында Рөстәм Хәмитов, «Венгрия беҙҙең өсөн һәр саҡ стратегик уҙаҡташ булды. Һеҙҙең илегеҙ менән предприятиеларыбыҙҙың, бизнесыбыҙҙың тауар әйләнеше бик ҙур – миллиард ярымдан ашыу. Был һан уҙған йылдыҡы. Ул күбеһенсә беҙҙең экспорттан килеп сыға – 99 процент, һәм бер аҙ һеҙҙән тауарҙар һатып алабыҙ. Иҡтисади мөнәсәбәттәребеҙ тәрәнәйһен, республикабыҙ бизнесы һеҙҙең илегеҙ бизнесы: эре генә түгел, урта һәм кесе бизнес менән эшләһен өсөн тырышабыҙ, — бындай мөнәсәбәттәрҙе нығытыу беҙҙең өсөн бик мөһим», тип билдәләне.\nБашҡортостан ауыл хужалығы өлкәһендә лә Венгрия менән эш алып барырға әҙер.\n— Беҙ иҡтисади мөнәсәбәттәр һәм, һис шикһеҙ, мәҙәни бәйләнештәр өлөшөндә лә етди эшкә ниәтләнгәнбеҙ. Бындай төр эш өсөн тәүшарттар бар. Нигеҙ бар, уны артабан да үҫтерергә теләйбеҙ, — тип айырып әйтте Рөстәм Хәмитов.\nВенгрияның Генераль консулы үҙ сиратында, Екатеринбургтағы консуллыҡ иҡтисади, сауҙа, мәҙәни, туристик бәйләнештәрҙе артабан үҫтереү өҫтөндә эшләй, тип билдәләне.\n— Киләһе йылдан алып генераль консуллыҡ һеҙҙең менән күршеләш – Татарстанда, Ҡазанда эшләй башлауын теләйбеҙ. Бөтә булған формаль процедураларҙың уңышлы тамамланыуына ышанам –бәйләнештәребеҙ хәҙер Екатеринбургтан кураторлыҡ иткәнгә ҡарағанда тығыҙыраҡ буласаҡ, — тине Шандор Молнари.\nКонсулдың әйтеүе буйынса, киләһе йылда Венгрияның ауыл хужалығы министры Фазекаш әфәнде Рәсәйгә килергә планлаштыра, атап әйткәндә, Башҡортостанға, Татарстанға һәм Чувашияға.\n— Уның килеүе үҙа-ара отошло проекттар әҙерләргә мөмкинлек бирәсәк тип уйлайым, — тип өҫтәне Шандор Молнари.\nОсрашыуҙың тулы стенограммаһы БР Президентының рәсми сайтында бирелгән.


17 Декабрь 2021, 12:01\nОсрашыуҙа золом ҡорбандарының балалары, туғандары һәм ҡаланың 1-се мәктәбенең XI класс уҡыусылары һәм уҡытыусылары ҡатнашты.\nМузей директоры Елена Миронова 30-сы йылдарҙа Белорет ҡалаһы һәм районы биләмәһендә “халыҡ дошманы” мөһөрө тағылғандар өсөн биш спецпоселок булдырылыуын, тәүге биш йылда яңы ижтимағи системаға теге йәки был сәбәптәр арҡаһында яраҡлаша алмағандар өсөн ниндәй ҡот осҡос һынауҙар ябырылыуын һөйләп үтте.\nБеҙҙең илдә беренселәрҙән булып сәйәси золом ҡорбандарына арнап билдәһеҙ кеше тарафынан Магаданда ҡуйылған “Ҡайғы битлеге” һәйкәле, Екатеринбург ҡалаһындағы “Европа-Азия ҡайғы битлеге” һәйкәлдәре менән таныштырылды. Елена Александровна районда иң тәүге һәйкәлдең Көҙйылғала барлыҡҡа килеүен, күпләп үлтереү, атыштар булған урындарға үҙ аҡсаларына иҫтәлекле мемориалдар урынлаштырған, тарихи үткәндәргә битараф булмаған кешеләрҙең барлығына һоҡланыуын белдерҙе. (Әйткәндәй, быйылғы йылда Нура спецпоселогында һөргөнгә ебәрелгәндәрҙең балалары, туғандарының иғәнәләренә төҙөлгән һәйкәл ҡуйылды).\nОсрашыу барышында крайҙы өйрәнеүсе, рәссам, Белорет музейына нигеҙ һалыусы Михаил Фомич Чурко, 1926-1928 йылдарҙа Белорет тау заводы идарасыһы, 1930-1932 йылдарҙа Белорет металлургия комбинаты начальнигы, 1932-1935 йылдарҙа тимер сым заводы директоры, 1938-1954 йылдарҙа репрессияла булған Садиҡ Миҙхәт улы Чанышев тураһында һөйләнеләр.\nРиф Шакиров ҡасандыр һөргөнгә ебәрелгәндәрҙең күбеһе БМК-ла эшләүен, уларҙың етештереү өсөн сеймал әҙерләүҙәрен, Чанышевтың\nяҙмышын иҫкә алды.\nОтнуроктан Сәкинә Килдина атаһы Лут Абдулла улы Абдуллиндың яҙмышын хәтергә алды, ауылдарынан бик күп кешеләрҙең ҡулға алыныуын һәм Отнурокта сәйәси золом ҡорбандарына арнап һәйкәл ҡуйыу мәсьәләһен күтәрҙе. Уның\nтәҡдимен барыһы ла хуплап ҡабул итте.\nАртабан Нуриман Шаһибәковтың ысынбарлыҡта булған ваҡиғаларға нигеҙләнеп яҙылған “Прими их души, Господи” китабы тураһында һөйләп үтелде, “Белорет - 30-40 йылдарҙа” китабы авторы Клавдия Матвеева уның эстәлеге, яҙылыу тарихы менән таныштырҙы.\nОсрашыуға йыйылғандар тарихи хәтерҙе киләсәк быуынға тапшырыу, үткәндәрҙе оноторға юл ҡуймау, иҫкә алып тороу кәрәк, тигән фекерҙә таралышты.


Ижек — Башҡорт Википедияһы\nИжек — һүҙҙең бер тын менән әйтелә торған быуыны. Һүҙ ижектәргә бүленә. Һүҙҙә нисә һуҙынҡы өн булһа, шул тиклем ижек була. Һүҙ бер нисә ижектән торорға мөмкин. Ижектә бер һәм бер нисә өн була ала: хат, у-лар, ҡа-ла, ба-ла-лар-ҙы-ҡы. Ижек иң бәләкәй фонетик-фонологик берәмек булып тора, уға составындағы өндәрҙең акустик-артикуляцион бергәлеге хас. Ижек мәғәнә белдермәй. Ул тик әйтелеш берәмеге булып тора. Тел тураһындғы фән күҙлегенән ижек төшөнсәһенә билдәләмә ике ҡараштан сығып бирелә. Яһалыу йәһәтенән, йәки физиологик яҡтан, ижек өн йә өндәр йыйылмаһы тип һанала, уларҙы әйткәндә кешенең телмәр аппараты өҙмәй генә тынды бер тапҡыр этеп сығара. Үҙ сиратында, акустика йәһәтенән, йәғни ишетелеү яғынан, ижекте бер өндөң эргәләгеләргә ҡарарғанда көслөрәк яңғырауынан торған телмәр киҫәге тип ҡарарға була.\n1 Ижек тураһында дөйөм төшөнсә\n2 Ижек структураһы\n3 Ижектәрҙең классификацияһы\n5 Ижектәргә бүленеш менән бәйле өн модификациялары\n6 Башҡорт телендә ижек\n6.1 Өндәргә ҡарап бүленеш\n6.2 Асыҡ һәм ябыҡ ижектәр\n7.1 Юлдан юлға күсереү\n7.2 Шиғыр төҙөлөшөндә\nИжек тураһында дөйөм төшөнсә[үҙгәртергә | вики-тексты үҙгәртергә]\nТел ғилемендә фонема иң бәләкәй өн берәмеге тип ҡаралһа, ижек үҙ сиратында телмәрҙең йәки артикуляцияның иң бәләкәй берәмеге булып тора. Структура йәһәтенән ижек бер йәки бер нисә өндән тора ала, улар телмәр ағышында бер-береһенә йәнәш тора һәм әйтелештә айырылмаҫ бер бөтөн хасил итә. Ҡайһы бер телдәрҙә, мәҫәлән, рус, инглиз, француз телдәрендә, ижек һүҙҙең мәғәнәүи йөкмәткеһе менән морфологик бүленешенә бер ниндәй ҙә йоғонто яһамай. Бындай телдәрҙә ижектәрҙең сиктәре күсеп йөрөй һәм төрлө модификацияла төрлөсә үҙгәрә ала, был ваҡытта морфемаларға ла, грамматик формаларға ла бәйле булмай. Әйтәйек, рус телендәге дом һүҙе бер ижектән тора, тамыр тотошлай ошо ижек эсенә инә, ә дома формаһында ижек тамырҙың бер өлөшөн генә үҙ эсенә ала, тамырҙың һуңғы өнө ялғау менән берләшә лә икенсе ижекте яһай. Ҡайһы берҙә, мәҫәлән, француз телендә, ижек ике үҙаллы һүҙҙең береһенең аҙағын, икенсеһенең башын берләштерә ала. Ижек тотороҡло берәмек булған телдәр ҙә бар. Телмәр ағышында ижектәрҙең составы һәм сиктәре бер нисек тә үҙгәрмәй. Бындай телдәр — боронғо ҡытай теле, вьетнам теле. Был телдәрҙе ижекле төҙөлөшлө телдәр тип йөрөтәләр. Уларҙағы ижек тотороҡлолоғо шуға бәйле: ижек айырым морфеманы сағылдырыу сараһы булып тора һәм ғәмәлдә иң бәләкәй фонологик берәмеккә әүерелә. Бындай ижек силлабема тип билдәләнә.\nИжек структураһы[үҙгәртергә | вики-тексты үҙгәртергә]\nФонетик ижектең структур составының иллюстрацияһы\nИнглиз телле әҙәбиәттә ижек өлөштәрен билдәләү,cat һәм sing һүҙҙәре миҫалында\nИжек уны яһаусы өндән, нигеҙҙә, һуҙынҡынан (ул һыҙмала 'Г' менән билдәләнгән), һәм уны уратҡан башҡа өндәрҙән, башлыса тартынҡыларҙан ('С'), тора. Ижек башындағы тартынҡылар – инициаль, ижек аҙағындағы тартынҡылар – финаль, а ижекте яһаусы урталағы өн үҙәк йәки түбә тип атала. Үҙәк менән финаль бергә рифма [* 1] тип йөрөтөлә. Үҙәк – ижектең мотлаҡ элементы; инициаль йәки финаль булһа ла, булмаһа ла ярай:\nҺәр конкрет телдең ижек төҙөлөшөнөң үҙ үҙенсәлектәре бар һәм теге йәки был өндәрҙең айырым позицияларҙа ҡулланыла алмауы ихтимал. Ҡайһы бер телдәрҙә инициаль мотлаҡ (къхонг, вьетнам), икенселәрҙә финаль юҡ (ньянджа, таити). Мотлаҡ финалле телдәр юҡ . Мәҫәлән, ҡайһы бер телдәрҙә, һуҙынҡыларҙан таш, ижек яһаусы үҙәк вазифаһын сонанталар йә шаулы тартынҡылар ҙа башҡара ала. Мәҫәлән, чех телендә ижек яһаусы сонанталар йыш осрай: vlk, vr|ba. Ошо рәүешле үк һуҙынҡы өндәр ижектең периферияһын да төҙөй ала; был осраҡта улар ижекһеҙ тип йөрөтөлә.\nИжектәрҙең классификацияһы[үҙгәртергә | вики-тексты үҙгәртергә]\nИжектәрҙе квалификациялауҙың ике варианты киң таралған. Береһе – һуңғы өн буйынса, икенсеһе – һуҙынҡылар һаны буйынса квалификациялау.\nI. Һуңғы өн буйынса ижектәр 1.\tасыҡ, йәғни ижек яһаусы өнгә бөтә һәм артҡы периферияһыҙ; 2.\tябыҡ, йәғни ижек яһамай торған өнгә тамамлана һәм артҡы перифериялы була. Ҡайһы бер телдәрҙә ике вариант та киң ҡулланыла, икенселәрендә ябыҡ ижектәр булмай.\nII. Һуҙынҡылар һаны буйынса ижектәр 1.\tоҙон, йәғни составында оҙон һуҙынҡылы йә бер нисә тартынҡылы 2.\tҡыҫҡа , йәғни составында ҡыҫҡа һуҙынҡылы һәм тартынҡылар төркөмөһөҙ була. Оҙон һәм ҡыҫҡа ижектәр боронғо грек һәм латин теләдрендә була. Хәҙерге ваҡытта ғәрәп телендә бар.\nПолифтонгылар[үҙгәртергә | вики-тексты үҙгәртергә]\nБер ижек итеп әйтелә торған бер нисә һуҙынҡылы ижектәр була. Уларҙың иң таралған варианттары ике йә өс һуҙынҡынан тора (дифтонгылар һәм трифтонгылар). Полифтонгыларҙа ижек составындағы һуҙынҡыларҙың береһе ижектең үҙәге, ҡалғандары периферияһы тип ҡарала; шуға ярашлы, полифтонгылар үрләүсе, түбәнйеүсе һәм ҡатнаш төрҙәргә бүленә. Үҙенсәлекле дифтонгылы телдәр ҙә бар, уларҙа дифтонгының ике өнө лә үҙәккә инә.\nИжектәргә бүленеш менән бәйле өн модификациялары[үҙгәртергә | вики-тексты үҙгәртергә]\nИжектәргә бүленгән лексик берәмектең өн составында үҙгәрештәр хасил иткән шарттар булғылай. Был модификациялар ят, йәғни «паразит» тартынҡы йә һуҙынҡы өндәр барлыҡҡа килеү менән бәйле. Урынына ҡарап, улар түбәндәгесә бүленә: эпентеза (ят өндәрҙең һүҙ эсендә барлыҡҡа килеүе), протеза (ят өндәрҙең һүҙ башында барлыҡҡа килеүе). Башҡа төрлө осраҡтар ҙа була. берләшеү (бер нисә һуҙынҡы өндөң бер оҙон өнгә йә дифтонгыға берләшеп бер өн яһауы), элизия (бер-береһе менән яраша алмаған һуҙынҡыларҙың береһенең төшөп ҡалыуы).\nБашҡорт телендә ижек[үҙгәртергә | вики-тексты үҙгәртергә]\nБашҡорт телендә ижектәр бер ижекле лә, күп ижекле лә була. Айырым осраҡтарҙа һүҙ башындағы яңғыҙ һуҙынҡы ла ижек яһай. Миҫалдар: а-тай, и-ләк, е-те. Яңғыҙ тартынҡы ижек яһай алмай. Һуҙынҡы өнгә тамамланған ижек асыҡ ижек тип атала. Миҫалдар: ки-тә, ба-ра-һы. Тартынҡы өнгә тамамланған ижек ябыҡ ижек була. Миҫалдар: таш-тар, шат-лыҡ, ғү-мер-лек.\nҺүҙҙе юлдан юлға күсергәндә бер һүҙынҡынан торған ижек юл аҙағында ҡалдырыла алмай. Мәҫәлән: у-саҡ, ә-сәй, а-лыу, у-ҡытыусы кеүек һүҙҙәрҙә юлдан юлға күскәндә тәүге ижек юл аҙағында тороп ҡалмай.\nҺүҙ күп ижекле булып, ул ижектәрҙең береһе көслөрәк әйтелә һәм баҫымлы ижек тип атала; ул һүҙҙә берәү генә була. Көсһөҙ әйтелә торған ижек баҫымһыҙ ижек тип йөрөтөлә.\nӨндәргә ҡарап бүленеш[үҙгәртергә | вики-тексты үҙгәртергә]\nИжектәр бер, ике, өс, дүрт өндән торорға мөмкин. Һуҙынҡы һәм тартынҡы өндәрҙең килеү тәртибенә ҡарап, башҡорт телендә 6 төрлө ижек булыуы мөмкин.\nБер һуҙынҡынан торған.\nҺуҙынҡы һәм тартынҡынан торған.\nТартынҡы менән һуҙынҡынан торған.\nТартынҡы, һуҙынҡы, тартынҡынан торған.\nҺуҙынҡы, тартынҡы. тартынҡынан торған.\nТартынҡы, һуҙынҡы, тартынҡы, тартынҡы.\nАсыҡ һәм ябыҡ ижектәр[үҙгәртергә | вики-тексты үҙгәртергә]\nӘгәр ҙә ижек һуҙынҡыға тамамланһа, асыҡ ижек тип атала, әгәр ҙә тартынҡыға бөтһә, ябыҡ ижек була.\nЮлдан юлға күсереү[үҙгәртергә | вики-тексты үҙгәртергә]\nҺүҙ бер юлдан икекнсе юлға күскәндә ижеккә бүлеп күсерелә: баш-лыҡ. урман, балалар-ҙың. Һүҙҙе юлдан күсергәндә бер генә һуҙынҡы өндән торған ижек юл аҙағына ҡалдырылмай, шулай уҡ икенсе юлға күсерелмәй. Ижек аҙағында Ъ,Ь хәрефтәре булһа, улар тәүге юлда ҡалдырыла.\nШиғыр төҙөлөшөндә[үҙгәртергә | вики-тексты үҙгәртергә]\nӘҙәбиәт ғилемендә ижек төшөнсәһенә нигеҙләнгән шиғыр төҙөлөшө системалары бар. Силлабик шиғыр төҙөлөшө. Sillabe грекса ижек тигәнде аңлата. Силлабика ижеккә нигеҙләнә. Әгәр шиғыр юлында ижектәр һаны һигеҙҙән артыҡ булһа, уның уртаһында цезура тип йөрөтөлгән пауза була, ул юлды ярымюлдарға бүлә. Был системала ижектәр һанының тигеҙлеге ритм барлыҡҡа килтерә. Силлабик шиғыр төрки телдәр поэзияһына хас. Был төрки телдәрҙең эске ҡанундары менән аңлатыла. Мәҫәлән, уларҙа һуҙынҡылар һәм тартынҡылар ҡыҫҡа һәм оҙонға бүленмәй. Йәнә төрки телдәрҙә һүҙҙәрҙә баҫымдың урыны тотороҡло була, баҫым ғәҙәттә, һүҙ аҙағындағы ижеккә төшә  Мелодик шиғыр төҙөлөшө. Был системала ижектәрҙең бейеклеге мөһим (уларҙың һаны һәм урыны менән бер рәттән); тигеҙ, үрләүсе һәм түбәнәйеүсе тонлы ижектәр бер-береһенә ҡапма-ҡаршы ҡуйыла ала. Мелодика ижектең өн бейеклеге һәм ул хасил иткән ижек фонологик яҡтан мөһим булған телдәрҙә осрай. Метрик шиғыр төҙөлөшө. Был төрҙә ижектәрҙең һанына һәм урынына уларҙың оҙонлоғо ла иҫәпкә алына. Тоник шиғыр төҙөлөшө . Был осраҡта баҫымлы ижектәр һанын һәм урыны ла, уларҙың баҫымһыҙ ижектәр менән бәйләнеше лә иҫәпкә алына.\nЛитневская Е. И. Слог // Русский язык: краткий теоретический курс для школьников. — М.: Изд-во Моск. ун-та, Издательство «ЧеРо», 2006. — 240 с. — (Московский университет — школе).\n↑ Ким Әхмәтйәнов. Әҙәбиәт теорияһы. - 4-се баҫма. - Өфө, Китап, 2018. - 400 бит.pdf https://vk.com/topic-41267414_39374171\nhttps://ba.wikipedia.org/w/index.php?title=Ижек&oldid=1008675 ҡабул ителгән\nБыл бит һуңғы тапҡыр 13:51 21 февраль 2021 үҙгәртелгән.


Мәҙәниәт өлкәһе йомғаҡ яһаны » Яйыҡ гәзите | Газета Яик\nЯйыҡ гәзите » Мәғариф, мәҙәниәт » Мәҙәниәт өлкәһе йомғаҡ яһаны\n2016 йылда был өлкәне финанслауға 137 млн һумдан ашыу аҡса бүленгән, уларҙың 112 млн һумы - урындағы, 25 млн һумы - республика, 140 мең һумы федераль бюджеттан. Тағы ла түләүле хеҙмәттәрҙән, биналарҙы ҡур-тымға биреүҙән, хәйриә ярҙамынан 7 млн һумға яҡын аҡса йыйылған. «Реаль эштәр» программаһы буйынса 2 миллиондан ашыу аҡса ҡайтарылған. Был аҡса эш хаҡтарын һәм һалым түләүгә, мәҙәниәт учреждениеларына капиталь ремонт, кәрәкле ҡорамалдар, сәхнә әйберҙәрен һатып алыуға йүнәлтелгән.\nБыл өлкәнең «юл картаһы»ның төп маҡсаты булып райондың мәҙәни потен-циалын, халыҡҡа күрһәтелгән сифатлы хеҙмәттәр аша йәмғиәттең аң-белем, тәрбиә кимәлен үҫтереү тора. Мәҙәни-ял итеү эшмәкәрлеге күрһәткесен яҡшыртыу маҡсатында яңы типтағы учреждениелар булдырыла. Мәҫәлән, Миндәк ауылында күп функциялы, Комсомольск ауылында моделле мәҙәниәт йорттары бар.\nҺөнәри оҫталыҡты үҫтереүҙә төп сараларҙың береһе - ул тәжрибә ур-таҡлашыу, башҡаларҙан өйрәнеү. Был йәһәттән райондың мәҙәниәт өлкәһе хеҙмәткәрҙәре төрлө кимәлдәге конкурс-тарҙа, семинарҙарҙа ҡатнаша. Шәхси һәм коллектив менән яуланған еңеүҙәр, уңыштар хаҡында мәғлүмәттәр баҫмабыҙ биттәрендә даими сағылдырыла.\nЭлек республика ҡарамағында булған ҡаланың тарих-крайҙы өйрәнеү музейы бөгөн район ҡарамағына күсерелгән. Музейға йөрөүселәр һанын арттырыу маҡсатында төрлө саралар күрелә: күргәҙмәләр, акциялар, ярыштар, осра-шыуҙар ойошторола.\nБиблиобус район китапхана селтәре эшенә ыңғай яҡтан ҙур йоғоното яһай. Сөнки ул китапханалары булмаған төпкөл ауылдарға, һаулыҡ мөмкинлектәре сикләнгән кешеләргә китаптарҙы алып барып еткереү мөмкинселеген бирә.\nБалалар музыка, сәнғәт мәктәптәренең эшмәкәрлеге хаҡында 1-се музыка мәктәбе директоры Тамара Осокина сығыш яһаны. Бөтәһе өҫтәмә белем биреү учреждениеларында 1570 бала һанала. Үҙебеҙҙә сәнғәт һәм мәҙәниәт колледжы булғанға күрә мәктәптәрҙә кадрҙарға ҡытлыҡ юҡ. Остаздарҙың 18-е - 5 йылғаса, 112 хеҙмәткәр - 5 йылдан 30 йылға тиклем эш стажына эйә. 26 уҡытыусы - хаҡлы ялдағылар.\nМузыка һәм сәнғәт мәктәптәрендә төрлө коллективтар уңышлы эшләп килә. Ун дүрт коллектив «өлгөлө» һәм «халыҡ» исемдәренә лайыҡ. Өҫтәмә белем биреү учреждениелары тәрбиәләнеүселәре район, республика, бөтә Рәсәй кимә-лендәге төрлө конкурстарҙа даими ҡатнаша. Был уҡыу йылында ғына 426 бала лауреат һәм дипломант исемдәрен яулағандар. Уңыштар республика кимәлендә лә баһалана, райондың йәш һәләтлеләре БР Башлығы стипендиаттары булалар, Мәскәүгә сәйәхәт ҡылалар, «Артек»ка юллама менән бүләкләнәләр.\nКүптән түгел район мәҙәниәт йортон йәш директор - Юлиә Байегетова етәкләне. Ул 2020 йылда үтәсәк бөтә донъя фольк-лориадаһы һәм уға әҙерлек хаҡында һүҙ йөрөттө. Был фольклор байрамы 1996 йылдан алып дүрт йылға бер уҙғарыла килә. Әлегә тиклем ул Нидерланды, Япония, Венгрия, Төньяҡ Корея, Мексикала үткән. 2020 йылда фестивалде Рәсәй, ә теүәлерәге Башҡортостан ҡабул итәсәк. 80-дән ашыу илдән йыйылған 3 меңдән ашыу ҡунаҡҡа милли йолаларҙан башлап, традицион аш-һыуға тиклем башҡорт иленең бай мираҫын лайыҡлы күрһәтеү маҡсаты ҡуйыла. Ошо дүрт йыл эсендә фольклор коллективтарын, сәхнә өҫ-кейе-мен, сығыштар әҙерләү талап ителә.\nРайонда 540 кеше ҡатнашҡан 46 үҙешмәкәр фольклор коллективы бар. Ике коллектив «халыҡ» исемен йөрөтә: Комсомольск ауылының «Ирәндек» һәм ҡаланың «Хазина» фольклор кол-лективтары.\nФольклориадаға әҙерлек сиктәрендә район кимәлендә «100 йыллыҡҡа - 100 ҡурайсы», «Һандыҡ-шоу» кеүек байрамдар уҙғарыу күҙаллана.\nКостюмдарҙы, музыка ҡоралдарын яңыртыу, халыҡты йәлеп итерлек мә-ҙәниәт йорттарында уңайлы шарттар тыуҙырыу, китапханаларҙы яңы баҫмалар менән тулыландырыу өсөн аҡса кәрәк. Мәсьәләне хәл итеүҙең бер юлы булараҡ Зөһрә Мәүлитбай ҡыҙы төрлө грант конкурстарында әүҙемерәк ҡатнашыуҙы тәҡдим итте.\nШулай уҡ, эшмәкәрлектәре хаҡында мәғлүмәт менән үҙәк район китапханаһы директоры Лариса Сөләймәнова, сәнғәт һәм мәҙәниәт колледжы директоры Айгөл Ғимазетдинова, филармония директоры Әлмир Мөхәмәтйәров сығыш яһанылар.\nЙыл һайын һәләтле һәм дәртле балалар өсөн бөтә Рәсәй йәш музыканттар конкурсы уҙғарыла. Күмертау, Октябрьск, Өфө ҡалаларында үтәсәк быйылғы ярыш... Тотош уҡырға\nЯңы йыл байрамдары имен үтһен\nСираттағы аҙналыҡ кәңәшмәлә Яңы йылды ҡаршылау, ҡышҡы ялдарҙы имен уҙғарыу тураһында һүҙ барҙы. Төп доклад менән хакимиәт башлығының социаль сәйәсәт... Тотош уҡырға\nУңышлы һәм емешле үтте\nБилдәләнгән Мәҙәниәт йылы сиктәрендә районыбыҙҙа төрлө кимәлдәге меңдән ашыу сара уҙҙы. Конкурс-фестивалдәрҙә ҡатнашыу, гранттар алыу, еңеүҙәр... Тотош уҡырға


Ябыҡҡың килһә, помидор аша\n4 Август , 16:10\nӘле помидорҙың ҡыҙарып бешкән сағы. Рәхәтләнеп ашарға була. Ябығырға теләүселәр өсөн бигерәк тә һәйбәт ул.\nПомидор аҙ калориялы йәшелсә иҫәпләнә. Етмәһә, файҙалы матдәләргә һәм микроэлементтарға ла бик бай. Тәмле генә түгел, туҡлыҡлы ла. Асыҡҡан ваҡытта теләһә нимә ашағансы, помидор менән һыйланыу яҡшыраҡ. Унда бөтөнләй май юҡ, 90 проценты һыуҙан тора. Был йәшелсә хатта бешерелгән ваҡытта ла файҙаһын юғалтмай.\nПомидор диетаһы менән тиҙ арала артыҡ ауырлыҡтан ҡотолорға була. Эксперттар әйтеүенсә, дүрт көн эсендә хатта өс килограмға тиклем ташларға мөмкин икән.


Социаль страховкалау фондының Башҡортостан бүлексәһе электрон документ әйләнешененә күсә\nБыл турала бөгөн Социаль страховкалау фондының Башҡортостан төбәк бүлексәһе етәксеһе Марат Латипов йыл йомғаҡтарына арналған коллегия ултырышында белдерҙе.\nӘлеге ваҡытта төбәк бүлексәһендә 1 миллиондан ашыу эшләп йөрөүсе кеше страховкаланған, сығымдарҙың төп өлөшө уларға түләнгән пособиеға тура килә. Былтыр ошо маҡсатта 11 миллиард һум аҡса тотонолған. Шулай уҡ ваҡытлыса эшкә яраҡһыҙлыҡ һәм йәрәхәт алған өсөн түләнгән пособие күләме 5 миллиард һумға яҡын. Был тәңгәлдә һуңғы йылдарҙа сирләүселәр һанының артыуы ла күҙәтелә. Ҡыуандырған күренештәр ҙә бар, былтыр республикала 56 мең тирәһе сабый донъяға килгән һәм 6 миллиард ярым тирәһе аҡса әсәләргә һәм сабыйҙарға пособие өсөн түләнгән. Ултырышта билдәләнеүенсә, бөгөн Башҡортостан төбәк бүлексәһе бөтә күрһәткестәр буйынса тиерлек илдә алдынғы урын биләй.\nТөбәк бүлексәһе төп функцияларынан тыш, бик күп социаль йөкләмәләрҙе лә уңышлы алып бара. Был тәңгәлдә эш урынында йәрәхәтләнеүселәрҙе автомобилдәр һәм башҡа техник саралар менән тәьмин итеүҙе, ташлама менән ҡулланыусыларға шифахана-курорт юлламаларын бирелеүҙе билдәләп үтергә мөмкин. Әле Социаль страховкалау фонды мөрәжәғәт итеүселәргә уңайлыраҡ булһын өсөн электрон документ әйләнешенә лә күсә. Быйылдан фонд эшмәкәрлегенә үҙгәрештәр ҙә индерелгән, страховка иғәнәләрен йыйыу һалым хеҙмәтенә йөкмәтелә.


Секс Уйыны Fallout: XXX Порно 4 Пародия Мода Fallout\nFalloutPornGames – н Парта уйыны Fallout\nАртыҡ бер нәмә лә юҡ безумный ҡарағанда, уйыны Fallout XXX бар. Уйын фантазияны ла күп урын бирә һәм төрл үҙенсәлекле тарихы менән эшләү өсөн бөтә бысраҡ gnu. Никахты постапокалиптический ғаләм юҡ булды. Барыһы ла уҙа. Был уйынды бер нисә енси ҡырағай сәхнәлә уйнай алмай икән, ул һеҙгә шокирующий һәләтле. Хатта киске уйынға кеше, ул уның асыуы, уларҙың бына-бына шаһит булған күренеш, уларҙағы ҡайһы бер хәүеф күренергә мөмкин. Бысраҡ секс уйындар, ҡырағай һәм агрессив. Күңел, яҡшы кәйеф һеҙгә, кереткәнсе уйнай башлай., Бынан тыш, инанырға, һеҙ тәртип менән хәрәкәт порно был причудливый, сөнки был уйын күп уның. Ентекләберәк ҡараһаң fuckout4 бирә: Персонаждар, был яңы графигы PornGames Fallout раят һәм күҙәтеү.\nТотош Персонаждары Менән Falloutporngames\nҮҙенсәлекле уйыны fallout персонаждар уйындар ҡулланып эшләү түгел. Мин уйлайым, был нимә тип-шул автор хоҡуғы менән бәйле дәғүәләр булды. Тик уларҙы булдырыр өсөн персонаждар, был уйынды улар үҙҙәре уйлап тапҡан, уларҙың ҡайһы берҙәре ҡыйыулыҡ ала. Бына ошо уйын менән тамамланды кеүек гигант һәм ҙур көллият задница цыпочки ҡайнар, эҫе, ысынлап шулай уҡ ҡайһы бер транс-персонаждары менән матур ағзалары, уларҙың кончать әҙер, улар ҡасан булһа трахать задница. Көтә кеүек, кәрәк булһа, башҡа персонаждар 4 fuckout күп булды. Был үҙенсәлекле уйындары һәм, ғаләм зомби-зараженный., Әммә тарихта улар үҙ ихтыяжында файҙаланыу өсөн түшәк цыпочки был әҙәпһеҙ була. Зомби тыш, һеҙ шулай уҡ грустная һалдат табып, үҙ трахаться доспехи һаҡлағыс, йәки насар егет, йәш ҡыҙҙы пистолет менән ҡайнар трахать дулла.\nЕнси Мажараларға Постапокалиптический\nРаят FalloutPornGame был сюжет һыҙығы түгел, дөрөҫө кәрәк. Хәйер, ҡайһы берҙә сәхнә бәйле сексуаль, аҡлау өсөн уйында йәки эшләргә ашыу булыуға ҡарамаҫтан, виртуаль донъяла үҙем өсөн иң бысраҡ gnu урынлаштырылған, унда һеҙ наслаждаться уның интерактив режимда ала. Нисек инде телгә, 4 Fuckout күп ҡала зомби-трах. Зомби бер сәхнәлә үҙ сумасшедший сифатында ҡулланыу һәм енси аҫты цыпочки рабыня. Әммә үҫмерҙәр енси башҡа сәхнә-ҙур персонаждар зомби тотоп, уны өҙөү һәм уны үҙ ағзалары уларға бик бәләкәй киске насиловать., Сөнки мин бөтә телгә транс-персонаждар, шулай уҡ мин һеҙ әйтергә тейеш, тип ғәмәл транс таҡыя күп, ләкин, һәм киреһенсә. Миңә оҡшай, ҡыҙ тиһә-артҡа трахать цыпочки футболка ҡасан, бер ҡыҙ ярат шулай тик мин транс-blow job. Әгәр һезгә ошай трах машина, һеҙ таба секс-робот ысынлап та ҡыҙыҡлы был уйын. Вибратор уның бер нисә фаллоимитатор һәм буласаҡ, ул ниндәй ҡатын-ҡыҙ оноторға мәжбүр итеүе мөмкин, ул, дөрөҫөн әйткәндә, был донъяла постядерный оргазм кисерә.\n4 Fuckout Графигы\nБыл уйынға ярайһы уҡ яңы. Html5 графика һәм уны төҙөүсе менән айырыла. Миңә бөтә нәмә оҡшай, кем нисек булдыра инде персонаждары ла, көйләй торған ғәмәлдәре була. Хәрәкәт кәүҙәһен һәм дөрөҫ енси анатомически хәл, хәрәкәт һәм барлыҡ тәбиғи кеүек тойола. Тағы ла бер әйберҙе, улар был уйынды дөрөҫ эшләй, - был бөтә һәм башҡа персонаждарҙың кейеменә сабый. Әгәр һеҙ үҙенсәлекле уйындар уйнап, кейем стиле burningman персонаждар һеҙ белергә тейеш. Шул уҡ Fuckout4 был стиль., Сексуаль энергияһын буйынса шул һеҙ билдәләгән, персонаждар кеүек кейенгән.\nРендеринг график фантастик\nСкачать тиҙ сервер\nЯрҙам юҡ Linux\nБары тик инглиз телендә\nСайтта Күберәк Оҡшай Fallout Porn Game


Тотороҡһоҙ һауа шарттарына ҡарамаҫтан, республика хужалыҡтарында мал аҙығы әҙерләү дауам итә\nКраснокама районы хужалыҡтарында 200 мең тоннанан ашыу бесән әҙерләнгән. Сенаж һалыу 30 проценттан ашыуға үтәлгән. "Мир" кооперативында мал аҙығы әҙерләүгә 6 берәмек техника йәлеп ителгән.\nБарлығы 3 мең тонна сенаж, 900 тонна бесән һәм 2 мең тонна силос әҙерләргә иҫәп тоталар. Хужалыҡта шулай уҡ ерҙәрҙе туңға һөрөү ҙә йылдам бара. Һуңғы йылдар һауа шарттарын иҫәпкә алып, киләсәктә район аграрийҙары был яҡтар өсөн сыҙамлы ужым культуралары майҙандарын арттырмаҡсы.


Ҡиммәтле авария - GTRK.TV — Новости Уфы и РБ\nӨфө уртаһында Бентли һәм ВАЗ автомобилдәре ҡатнашлығында авария теркәлде.Һәләк булыусылар юҡ. Яҡынса мәғлүмәттәр буйынса ВАЗ водителе сфетофорҙың йәшел утына сығып өлгөрөргә теләп билдәләнгән тиҙлекте арттырған. Шул ваҡытта уға ҡиммәтле Бентли бәрелгән. Шаһитттар иһә аварияла сит ил машинаһы водителе ғәйепле, тип иҫәпләй. Хәҙер инде юл инспекторҙары алдына авария сәбәптәрен асыҡлау бурысы тора. Рәсәйҙә “Бентли”ға хаҡтар 10 миллион һумдан башлана.


Үҫмергә нисек терәк булырға? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәләмәт булайыҡ » Үҫмергә нисек терәк булырға?\nҮҫмергә нисек терәк булырға? 17.10.2017 // Сәләмәт булайыҡ\nКүп кенә ата-әсә балаһының үҫмерлек осорона аяҡ баҫыуын ниндәйҙер шик-шөбһә, ҡурҡыу менән көтә. Күҙгә генә ҡарап торған, илгәҙәк балаһының тыңлауһыҙға, тупаҫҡа әйләнеүен, илке-һалҡы уҡып, насар компанияға эләгеп китеүен бер ата-әсә лә теләмәй.\nӨлкәндәрҙең үҫмерлек осорона бәйле хәүефен өс төргә бүлергә мөмкин. Әйҙәгеҙ, уларға күҙ һалып китәйек, сәбәптәрен асыҡларға тырышайыҡ, бәлки, барыһы ла ул тиклем үк ҡурҡыныс та түгелдер.\nБеренсе хәүеф тойғоһо. Бала тупаҫҡа әйләнер, ата-әсәһе менән һүҙгә килергә лә күп һорамаҫ.\nҮҫмер бала менән ата-әсә араһындағы ыҙғыштың төп сәбәбе – саманан тыш контроль. Эйе, сабый сағында һәм үҫмерлек осорона аяҡ баҫҡансы балағыҙ һеҙ нимә алып бирһәгеҙ шуны кейҙе, ҡайҙа алып барһағыҙ шунда барҙы. Әммә хәҙер уның тормошона ҡағылышлы үҙ фекере бар, үҫмер үҙ ҡарашын, уй-маҡсаттарын тирә-йүндәгеләргә еткерергә тырыша, үҙаллылыҡҡа ынтыла. Баланың теләге ата-әсәһенекенә тап килеп етмәгән осраҡта, низағ тоҡанып, тупаҫ һүҙҙәр, әр-битәр ишетелеүе лә бик ихтимал.\nӘгәр ҙә бала тупаҫ мөғәмәлә итә икән, уға шулай уҡ агрессия менән ябырылыу – иң насар варианттың береһе. Үҫмергә тыныс ҡына һөйләшеү мөмкинлеген тәҡдим итергә кәрәк. Әгәр ул бер нисек тә ипкә килмәһә, 20-30 минутҡа уны тыныслыҡта ҡалдырырға була. Был осорҙа балалар тиҙ генә ярһыусан, әммә шул уҡ ваҡытта тиҙ арала һүрелеп, тыныслана ла. Иң мөһиме – хәл-ваҡиғаны ҙур ғауғаға әйләндереп, ҡыҙған баштан бер-берегеҙгә ауыр һүҙҙәр әйтеп ташламаҫҡа кәрәк.\nБыл осорҙа һөйләшә, килешә белеү оҫталығы, дипломатия ҙур роль уйнай. Үҫмер менән төрлө хәл-ваҡиғаны, проблемаларҙы бергәләп тикшереү, теге йәки был һорауға ҡағылышлы уның ҡарашын белергә ынтылыу, фекеренә ҡолаҡ һалыу – былар барыһы ла ата-әсә менән бала араһын яҡынайта.\nҮҙаллылыҡҡа ынтыла икән – яҡшы, тик үҙаллы һәм ҙур булыу хоҡуғы кеше алдына билдәле бер бурыстарҙы ла ҡуя. Шуны онотоп китмәһен, яуаплылыҡ тигән төшөнсәне бер кем дә уның иңенән алмаясаҡ. Мәҫәлән, “Мин инде ҙур, бер туҡтауһыҙ өйрәтеп, тылҡып тормағыҙ, үҙем беләм”, – тип иғлан иткәндән һуң, үҫмер өйгә эшен әҙерләмәйенсә, насар билдә алып ҡайтҡан. Был осраҡта яуаплылыҡ тойғоһон уятырға була. “Насар билдә кемдеке? Һинеке. Тимәк, яуапты ла уның өсөн һин тотаһың, төҙәтеү ҙә һинең өҫтә”.\nНиндәй генә хәл килеп сыҡһа ла, балағыҙҙы насар һүҙҙәр менән кәмһетергә, “Шуны ла белмәйһең”, “Һинән йүнле кеше сыҡмаҫ”, тип көлөргә ашыҡмағыҙ. Һеҙ ярһып китеп әйтерһегеҙ ҙә оноторһоғоҙ, ә үҫмер бала был һүҙҙәрҙе күңеленә яҡын алып, оҙаҡ ваҡыт хәтер һандығында тотоуы бар.\nИкенсе ҡурҡыу хисе. Уҡыуға ҡарата ҡыҙыҡһыныуын юғалтыр, белем алыуға илке-һалҡы ҡарар.\nБала был осорҙа “Мин кем?”, “Киләсәктә кем буласаҡмын?” тигән һорауҙарға яуап эҙләй башлай. Кемдер үҙен – билдәле рок-төркөмдөң лидеры, кемдер данлыҡлы актриса итеп күрә, уҡыу, белем алыу, мәктәптәге билдәләр мөһим түгел тип һанауы ла ихтимал. Быларға әлегә тотороҡһоҙ психика, юҡҡа ғына ярһып барыу, өлкәндәрҙең һүҙҙәренә, кәңәштәренә бунтарлыҡ хисе аша ҡарау ҙа өҫтәлһә, ысынлап та уҡыу торошо аҡһап китеүе мөмкин.\nАта-әсә балаһына һәр саҡ ярҙамға килергә әҙер икәнлеген белдерә ала, тик уға саманан тыш баҫым яһауҙан ҡасырға кәрәк. Үрҙә әйтелгән ниндәйҙер кимәлдә үҙаллылыҡ биреү һәм яуаплылыҡ тойғоһон уятыуҙы күҙ уңынан ысҡындырмағыҙ.\nБыл осорҙа “Кем булырға?” тигән һорауға яуап эҙләгәндә, балаға терәк-таяныс булып, ярҙамға килергә әҙерлек мөһим әһәмиәткә эйә. Әгәр ҙә балағыҙҙың теге йәки был өлкәгә ҡыҙыҡһыныуы бар икән, шуны үҫтерешегеҙ: түңәрәктәргә йөрөһөн, төрлө ярыштарҙа, олимпиадаларҙа ҡатнашһын. Иң мөһиме – уның шөғөлдәре, уҡыуҙағы уңыштары һәм уңышһыҙлыҡтары менән һеҙҙең ихлас күңелдән ҡыҙыҡһыныуығыҙҙы күреп, тойоп үҫһен, был процесты кис “Хәлдәр нисек?” тигән дежур фразаға һәм аҙнаһына бер тапҡыр көндәлеккә ҡултамға ҡуйыуға ғына ҡайтарып ҡалдырмағыҙ.\nӨсөнсө хәүеф тойғоһо. Насар компанияға юлығып ҡуймағайы.\nЫсынлап та, насар дуҫтарға юлығып, төрлө яман эштәр атҡарып ташлар тигән ҡурҡыу – ата-әсә өсөн иң ҙурылыр. Был шик-шөбһә нигеҙһеҙ түгел, сөнки тап үҫмерлек осоронда үҙ тиңдәштәре менән аралашыу бала өсөн беренсе планға сыға. Үҫмергә уны ниндәйҙер төркөмдә тиң күреп ҡабул итеүҙәре, фекерен һанлауҙары, ҡыҙыҡһыныуҙарын уртаҡлашыуҙары бик мөһим. Шуға күрә дуҫ-иштәре уның өсөн өлкәндәргә ҡарағанда абруйлыраҡ, авторитеты юғарыраҡ булып ҡабул ителеүе бик ихтимал.\nКеше – йәмғиәт ағзаһы. Уның дуҫ-ише, таныш-белеше булырға тейеш. Был ҡағиҙә һеҙҙең балағыҙға ла ҡағыла. Оҡшаймы һеҙгә, юҡмы, ә дуҫтар, әхирәттәр, таныштар бар һәм буласаҡ. Балағыҙҙың дуҫтарына үҙегеҙҙе ҡаршы ҡуйып, улар менән көрәшкә ынтылырға кәрәкмәй.\nИң яҡшыһы – улар менән танышыу, дуҫтарса мөнәсәбәт булдырыу. Һеҙҙең өйөгөҙҙә ҡунаҡ булып, балағыҙ менән берлектә ниндәйҙер эш менән үҙегеҙҙең күҙ алдында шөғөлләнһәләр, күңелегеҙгә лә тынысыраҡ булыр, ул-ҡыҙығыҙҙың дуҫтары ниндәй кешеләр икәнлеген күҙәтеп, һынап, белеп торорһоғоҙ. Ниндәйҙер мәсьәләгә ҡарата үҙ фекерегеҙҙе әйтеп, уларҙың ҡыҙыҡһыныуҙарын уртаҡлашҡанығыҙҙы белдереп китә алаһығыҙ. Тик күҙәтеү һәм ҡыҙыҡһыныуҙы саманан арттырып, үтә ныҡ контролгә һәм әпәүләүгә әйләндереп ебәрмәгеҙ.\nБында шуны иҫтән сығарырға ярамай: әгәр ҙә ата-әсә үҙенең тәрбиәүи функцияларын онотоп ебәргән икән, был бурысты урам һәм компания үтәй башлаясаҡ. Шуға күрә ата-әсә – үҙ урынында, дуҫ-иштәр үҙ урынында булырға тейеш.\nӨлкәндәргә нисек кенә ҡурҡыныс булып тойолмаһын, үҫмерлек осоро – һәр беребеҙҙең ғүмерендә була торған мәл. Тормоштоң ҡотолғоһоҙ ҡанундары шулай. Борсолоуҙары менән ҡуша ул бит беҙгә бихисап ыңғай яҡтарын да алып килә: бала үҙаллылыҡҡа ынтыла һәм өйрәнә башлай, киләсәген хәстәрләп, кем буласағы тураһында уйлана, ғүмер буйына һуҙылған дуҫлыҡҡа ла тап ошо осорҙа нигеҙ һалына, егеттәр һәм ҡыҙҙар араһындағы беренсе хистәр, саф мөхәббәт тә ошо мәлдә бөрөләнә. Ҡыҙыҡ та, ҡатмарлы ла булған осорҙа балаларығыҙға терәк-таяныс булырға онотмағыҙ, өлкәндәр!


Владимир Путин 2020 йылдан акциздарҙы ғәмәлгә индереү тураһындағы законға ҡул ҡуйҙы\n1 Октябрь 2019, 11:13\nРәсәй Президенты Владимир Путин 2020 йылдан шарапҡа акциздың берҙәм ставкаһын билдәләү, шулай уҡ йөҙөмгә акциздарҙы ғәмәлгә индереү тураһындағы федераль законға ҡул ҡуйҙы. Закон 2020 йылдың 1 ғинуарынан ғәмәлгә инә.\nБөгөнгө ҡануниәткә ярашлы, илебеҙҙә етештерелгән шарапҡа акциздың льготалы ставкаһы буйынса һалым һалына. Мәҫәлән, 2020 йылда үҙебеҙҙә сығарылған бер литр шарапҡа акциз ставкаһы – биш һум, ә шампан шарабына – 14 һум, ә сит ил шарабына – 19 һум, шампанға иһә 37 һум булыр ине.\nЯңы закон Рәсәй һәм сит ил эсемлектәренә акциздарҙы тигеҙләй һәм һалым ставкаһын арттыра.\nБер үк ваҡытта йөҙөмгә лә акциз индерелә. 2020 йылда ул бер тонна виноградҡа – 30 һум, 2021 йылда – 31, 2022 йылда иһә 32 һум тәшкил итәсәк. Шул уҡ ваҡытта үҙебеҙҙең йөҙөм үҫтереүселәргә арттырылған коэффициент менән һалым ҡайтармаһы алыу хоҡуғы биреләсәк.


2017 йылда континенталь хокей лигаһының йондоҙҙар матчы Өфөлә үтәсәк\nБөгөн был күләмле спорт байрамын үткәреү тураһында Башҡортотсан республикаһы, «Салауат Юлаев» хоккей клубы һәм лига араһында килешеүгә ҡул ҡуйылды. Уға ярашлы, киләһе йылдың ғинуар аҙағында баш ҡалаға бөтә донъяға билдәле хокейсылар йыйыласаҡ. Ә байрам саралары Өфөнө генә түгел тотош республикала үтәсәк.\nХокей коробкаларында боҙҙар иреп бөттө, әммә ҡомарлы көйәрмәндәрҙе был һис тә борсомай. «Йәшел йөрәкле» үҫмерҙәр яһалма боҙҙа ла сәкән һуға. Тәжрибәле хокейсылар иһә бөгөн боҙҙа түгел. Йондоҙҙар өҫтәл артында автографтар тарата. Улар менән осрашырға республиканың төрлә райондарынан хокейсыларға «алмаш» килгән.\nӘ был ҡултамғаларҙың әһәмиәте тағы ла ҙурыраҡ. Башҡортостан республикаһы, салауат юлаев хокей клубы һәм лига араһында төҙөлгән килешеүгә ярашлы, 2017 йылдың 21,22-се ғинуарында Өфөлә йондоҙҙар матчы үтәсәк. Өфө менән бер рәттән был уйындарҙы үткәреүгә Ҡаҙағстандың Астанаһы, Владивосток һәм Тольятти ҡалалары дәғүә иткән. Ойоштороусыларҙы Өфөнөң йондоҙҙар матчын үткәреүгә арналған күләмле программаһы әсир иткән.\nРөстәм Хәмитов әйтеүенсә, был баш ҡалаға ғына түгел, тотош республика өсөн дә ҙур байрамға әйләнәсәк. Уйындар алдынан һәр район, ҡалала хоккей байрамдары үткәреү күҙаллана.\nРөстәм Хәмитов әйтеүесә, Башҡортостан ысын мәғәнәһендә илдең хокей буйынса баш ҡалаһына әйләнә бара. Быйылғы миҙгелде Салауат Юлаев командаһы бронза миҙалға тамамланы, Ағиҙел командаһы үҙ тарихында тәүге тапҡыр көмөш миҙалдар яуланы, Учалының Горняк клубы төбәктәр кубогын алды. Йондоҙҙар матчының тап беҙҙә үтеүе был уңыштарҙы нығытып ҡына ҡалмай, тағы ла арттырырға ярҙам итәсәк.


Именлек һағында һеҙ кәрәк!\n26 Февраль 2018, 23:14\nСурай мәктәбендә Ватанды һаҡлаусылар көнөнә арналған сара уҙҙы, унда мәктәп уҡыусыларының атайҙары, олатайҙары, ағалары саҡырылды. Уҡытыусы Наилә Рауил ҡыҙы Ларынбаева ойошторған был байрамды мәктәп уҡыусылары Башҡортостан гимнын йырлап башлап ебәрҙе.\nКонцерт бик үҙенсәлекле һәм матур булды. Егеттәр оҫта итеп ҡурайҙа уйнаны, моңло итеп йырланылар. Ҡыҙҙар күбәләктәй осоп бейенеләр. Мәктәптә ойошторолған “Ҡурай”, “Бейеү”, “Башҡорт фольклоры” түңәрәгенә йөрөүселәр ҙә үҙҙәренең оҫталығын күрһәтте. Башланғыс синыф уҡыусылары шиғыр һөйләне, күмәкләп парлы бейеү ҙә бейенеләр.\nАтайҙар байрам концертын тулҡынланып ҡараны, һәр сығышты көслө алҡыштар менән оҙатты. Мәктәп директоры Зәкиә Ғәлимйән ҡыҙы Солтангәрәева ир-егеттәрҙе Ватанды һаҡлаусылар көнө менән ихлас ҡотланы, балалар бүләктәр тапшырҙы. Атайҙар байрам сәйе эсеп, был саранан көс-ҡеүәт алып, илһамланып таралышты.


Хәбәрҙәр: Көнбайыштың киң мәғлүмәт саралары: Сүриә баш күтәреүселәрен АҠШ-та һәм Иорданияла әҙерләйҙәр.\nКөнбайыштың киң мәғлүмәт саралары: Сүриә баш күтәреүселәрен АҠШ-та һәм Иорданияла әҙерләйҙәр.\nБәшәр Асадҡа тоғро Сүриә ғәскәре американлылар һәм иорданлылар әҙерләгән ялланма һалдаттар менән алыша- Көнбайыштың киң мәғлүмәт саралары, шул иҫәптән француздарҙың “Фигаро”һы һәм Израилдең DEBKA аналитик ресурсы ошондай белдереү менән сығыш яһаны.\nБыл мәғлүмәттәр буйынса, көн элгәре Сүриәнең көньяғына Иордания сиге аша ике отряд үтеп ингән- йәмғеһе 550 кеше. Уларҙы Көнбайыш инструкторҙары өйрәткән һәм улар Рәсәй, Советтар заманы үрнәгендәге ҡоралдар менән тәьмин ителгән. Журналистарҙың һүҙҙәре буйынса, улар менән Хашимит короллеге территорияһынан командалыҡ итәләр.\nСүриә армияһы иһә Дамаск ситтәрен утҡа тотоуҙы дауам итә, баш күтәреүселәрҙең һүҙҙәре буйынса, ул урындарҙа химик ҡорал ҡулланылған булған. Оппозиция хөкүмәтте йөҙҙәрсә кешене, шул иҫәптән балаларҙы үлтереүҙә ғәйепләй.\nРәсми Дамаск был ғәйепләүҙәрҙән баш тарта, химик һөжүм боевиктарҙың эше тип бара.\nСит илдәрҙең әлегә кире ҡаҡҡыһыҙ дәлилдәре юҡ. Әле Сүриәлә Оке Сельстрем етәкселегендәге БМО-ның эксперттар комиссияһы эшләй. Улар химик ҡорал ҡулланыуҙы раҫларға йәки кире ҡағырға тейеш.


Нефтекамала торлаҡ-коммуналь хужалыҡ тураһында бушлай гәзит сығарыла\n23 Март 2012, 13:28\nНефтекамала «Вести Управления жилищного хозяйства» тип аталған бушлай гәзит сыға башланы. Матбуғат баҫмаһының тиражы – 42100 дана, беренсе һаны Торлаҡ-коммуналь хужалыҡ һәм халыҡты көнкүреш хеҙмәтләндереү хеҙмәткәрҙәре көнөнә тура килтереп сығарылған. Гәзит Нефтекама Нәшриәт йортонда баҫтырыла, тип хәбәр иттеләр ҡала округы хакимиәтенең мәғлүмәт-аналитика бүлегендә.\nНефтекама халҡына түләү квитанцияһы менән бергә таратылған гәзиттең беренсе һанында торлаҡ-коммуналь хужалыҡ тураһында көнүҙәк мәғлүмәт бирелгән, уҙған йылға йомғаҡтар яһалған. Баҫма биттәрендә күп фатирлы йорт советтарын ойоштороуҙың законда ҡаралған үҙенсәлектәре менән танышырға, «Торлаҡ-коммуналь хужалыҡ: нимә өсөн һәм кемгә түләйбеҙ» темаһына белгестәр аңлатмаһын уҡырға мөмкин.


БДПУ-ла - Асыҡ ишектәр көнө // Йәмғиәт | новости башинформ.рф\nБДПУ-ла - Асыҡ ишектәр көнө\n17:48, 26 марта 2009 Йәмғиәт\n27 мартта сәғәт 10-да М. Аҡмулла исемендәге Башҡорт дәүләт педагогия университеты буласаҡ абитуриенттар һәм уларҙың ата-әсәләре өсөн үҙ ишектәрен киң асасаҡ. Балалар вузға уҡырға инеү ҡағиҙәләре, факультеттар, кафедралар хаҡында ентекле белеү, етәкселек һәм профессор-уҡытыусылар составы менән танышыу, уҡыу процесын ойоштороу тураһында белеү, аудиториялар буйлап үтеү мөмкинлеге аласаҡ.\nҠабул итеү комиссияһы вәкилдәре сығарылыш синыфы уҡыусыларына 2009 йылғы ҡабул итеү кампанияһы һәм берҙәм дәүләт имтиханын тапшырыу мәсьәләләре буйынса консультация бирәсәк.\nХәтерегеҙгә төшөрөп үтәбеҙ, бөгөн университетта туғыҙ факультет: физика-математика, тәбиғәт-география, филология, башҡорт филологияһы, сит телдәр, социаль-гуманитар, художество-графика, физик культура, психология факультеттары.\nМәктәпте тамамлаусылар өсөн мәҙәни программа ла әҙерләнгән.\nТеги: БДПУ, уҡыусылар, танышыу


«Киске Өфө» гәзитенең сайты - ТАРИХЫН БЕЛМӘГӘНДЕҢ... - 2021 - Мәҡәләләр\nБыл донъябыҙ ҡайҙа бара? Әле генә Ҡаҙан фажиғәһе айҡанлы, унан ары тарих дәреслектәренә дәғүәләр менән бәйле тәрбиә мәсьәләһе буйынса ҡыҙыу-ҡыҙыу бәхәстәр, фекер алышыуҙар булып алды ла тынды. Ләкин был темаға нөктә ҡуйылырға тейеш түгеллеген барыбыҙ ҙа белә, тик бына һүҙҙән ҡасан эшкә күселер - быны берәү ҙә белмәй.\nӘ шул арала үҫмерҙәр тарафынан ҡылыныусы бәйһеҙлек, хаттин ашыу факттары бер-бер артлы иҫ-аҡылдарҙы шаңҡытыуын дауам итә. Хәҙерге ғибрәттәргә күнеп барған күңелде лә тетрәтерлек була хатта дыуамал үҫмерҙәрҙең хаяһыҙлыҡтары. Бына, мәҫәлән, әле генә Тверь ҡалаһынан интернет бәйләнешкә видео һалдылар: ике үҫмер ҡыҙ булкалар һатып алып, икмәктең йомшағын соҡоп ташлағандар ҙа, был батондарҙы ҡата урынына аяҡтарына кейеп алғандар. Ни өсөнмө? Әлеге лә баяғы Тик-ток геройҙары булғылары килгән! Хәҙер бит йәштәрҙең төп шөғөлө ошо Тик-токта мөмкин тиклем күберәк тауыш, хуплау, һис юғы, уны ауыҙ асып тамаша ҡылыусылар йыйыу. Бының өсөн улар нимәләр генә ҡыланмай, маймылланыуҙарҙың сиге юҡ. Әлеге ике ҡыҙҙың яман ҡылығын төшөрөп алып интернетҡа һалған автор сикһеҙ нәфрәтен белдерә һәм ата-әсәләренең ошо видеолағы ҡыҙҙарын күреп, уларҙың арт һабағын уҡытырҙар тип өмөтләнә, күрәһең. Ләкин... йүнле кешеләрҙең балаһы ошондай аҙымға барырмы икән һуң - был да һорау тыуҙыра, сөнки видеоға ҡарашын белдереүселәр араһында, киреһенсә, ҡыҙҙарҙың был ҡылығын хуплап, унан мәрәкә табыусылар ҙа күп. Әгәр "көн героинялары"ның ата-әсәләре лә шундайҙарҙан булһа? Видеола мәрәкә күреүсе әлегеләр был ҡылыҡты "креатив" күренеш тип атауҙан да тартынмай. "Бының нимәһе ғәжәп?" тип аптырай шуларҙың береһе. Башҡалары ла унан алыҫ китмәгән: "Был ҡыҙҙарға лайк ҡуйырға кәрәк!", "Блокада күптән бөттө бит инде, әле 2021 йылда йәшәйбеҙ. Икмәк йәлме һеҙгә? Әллә һеҙ һаман да шөкәрә киптереп, "ҡара көн"гә әҙерләнәһегеҙме?", "Ҡабартмағыҙ әле, был бит бары көлкө өсөн генә..." - бына шундай комментарийҙар яҙа 21-се быуаттың икмәккә туйып һикереүселәре. Дмитрий Кузнецов тип имза уйған берәү: "Гениально! Былар, күрәһең, тарих тыңлап ялыҡҡан тарих факультеты студенттарылыр, моғайын", - тип сәпәкәй итә. Саша Белов тигән яһалма исем артына йәшеренгән тағы берәү: "Икмәкте изгеләштереүсе ҡарт-ҡоро фәлсәфәһе бөттө, уны талонға алған заман түгел бөгөн. Үҙ аҡсаһына һатып алғандар икән, икмәкте улар теләһә ни эшләтә ала, юҡтан шау-шыу ҡуптармағыҙ", - тип аҡыл һата. Был әҙәмдәр башҡалар фекеренә ҡолаҡ һалырға ла теләмәй, ҡыҙҙарҙы оялтырға тырышыусыларҙы агрессив һәм тупаҫ бүлдерә, мыҫҡыллап көлә.\nЭйе, тәнҡитләргә тырышыусыларҙың береһе әйтмешләй, йәшәүе ҡурҡыныс булып китә: 21-се быуаттың "креатив" ҡырағайҙарынан киләсәктә ни көтөргә ҡала һуң? Тимәк, был быуын бынан теүәл 100 йыл элекке йотлоҡто ла, Бөйөк Ватан һуғышында тылдағы аслыҡтан шешенеп үлгән балалар хаҡында ла, Ленинград блокадаһы тураһында ла бер ни белмәй һәм белергә лә теләмәй. Тарих юҡ улар өсөн, улар бөгөнгө менән генә йәшәй. Ә киләсәктәре ниндәй булыр? Хәйер, тарихын белмәгәндең киләсәге юҡ, тиҙәр. Ҡурҡыныс булып китә...\nЯҙылған: 18.06.21 | Ҡаралған: 176


Баймаҡта «Башҡорт китабы» сауҙа нөктәһе асылды | Всемирный курултай башкир\nБаймаҡ районы башҡорттары ҡоролтайының башҡарма комитеты рәйесе Ришат Ишембәтов:\n– Район башҡорттары ҡоролтайы ултырышында башҡорт телендә сыҡҡан китаптар һатыуҙы тергеҙергә кәрәклеге тураһында һөйләштек. Яңылбикә Мөхәмәтйәнованың инициативаһы менән З.Биишева исемендәге “Китап” нәшриәте менән бәйләнешкә индек. Директоры Илһам Йәндәүләтов ярҙам итергә һүҙ бирҙе. “Баймаҡ” сауҙа комплексы етәксеһе Әҙеһәм Ҡотоевҡа рәхмәт – ошо сауҙа комплексында урын бүлде, – тип сауҙа нөктәһен асыу тарихын бәйән итте.\nАртабан яҡташыбыҙ, “Китап” нәшриәте директоры Илһам Миңлеғәле улы бындай сауҙа нөктәһен асыу күптәнге өлгөрөп еткән мәсьәлә булыуын һыҙыҡ өҫтөнә алды.\n– Рамаҙан айында матур ваҡиғаның шаһиты булдыҡ. Республикала сыҡҡан китаптарҙың 70 проценты беҙҙә баҫыла. Беҙгә Хөкүмәт махсус субсидия бүлә, шуға күрә китаптар хаҡы арзан. Беҙ үҙебеҙҙә сыҡҡан һәр яңы китапты ебәреп торорға вәғәҙә бирәбеҙ. Китап магазиндарының яҙмышы һатып алыусынан тора, шуға күрә бында йышыраҡ килегеҙ, таныштарығыҙға, туғандарығыҙға был турала мәғлүмәт еткерегеҙ, – тип йомғаҡланы һүҙен нәшриәт директоры.\nАртабан район хакимәте башлығының социаль мәсьәләләр һәм кадрҙар сәйәсәте буйынса урынбаҫары Гөлшат Сирғәлина сауҙа нөктәһен “Китап” нәшриәтенең филиалы” тип нарыҡланы, уға оҙон ғүмер, уңыштар теләне.\nКитапты ике кеше тыуҙыра: ижадсы һәм уҡыусы. Беҙҙең район ижадсылары “Йәнгүҙәй” исемле әҙәби берекмәгә тупланған. Уның эшмәкәрлегенә киләһе йыл 20 йыл туласаҡ. Улар үҙҙәренең тәүге ижадын 2009 йылда “Ирәндек гәүһәрҙәре” исемле йыйынтыҡта сығарҙы. Шунан рухланған байтаҡ ижадсылар – тарихсы Борис Хәйретдинов, шағирә, тыуған яҡты өйрәнеүсе Рәйсә Иҫәнбаева, әсе телле Әлфиә Юлыҡ, нескә хисле Әлфиә Бикташева, шулай уҡ республиканың Почетлы тыуған крайҙы өйрәнеүсеһе Әмир Сәйғәфәров, журналистар Салауат Мөхәмәтшин, Рәшит Үтәев һәм башҡалар үҙҙәренең йыйынтыҡтарын даими сығарыуға өлгәште. Тимәк, Баймаҡ ижадсылары ла халҡы күңеленә юлды китап аша һала. Автор һәм китап һөйөүсе булараҡ Әмир Зәкир улы телмәр тотоп, китап уҡыусыларҙы әүҙем булырға, башҡорт китаптарын рекламаларға саҡырҙы.\nБына иң тулҡынландырғыс, тантаналы мәл! Ҡыҙыл таҫмалар киҫелә. Һатып алыусылар атлығып тәүге 10 китап һатып алыусы исемлегенә инергә ынтылды. Сөнки улар өсөн Илһам Миңлеғәле улы махсус бүләктәр килтергәйне.\nХалыҡ ижады үҙәге артисы, район ҡурайсылар халыҡ ансамбле етәксеһе, республика ҡурай бәйгеләре лауреаты Илнур Аслаевтың башҡорт халыҡ йыры “Урал”ды, 4-се лицей уҡыусыһы, республика йыр һәм ҡурай, шиғыр конкурстары лауреаты Азамат Ғөбәйҙуллиндың башҡорт халыҡ йыры “Уйыл”ды ҡурайҙа уйнап үҙе башҡарыуы башҡарыуы сараға милли рух өҫтәне.\nБашҡорт китаптары, бигерәк тә нәфис әҙәбиәт рухиәткә сарсаған халыҡ өсөн Урал батыр бөрккән һыуһын ҡандырғыс тере һыуға тиң. Киләсәктә башҡорт китаптарының һатыу нөктәләре тағы ла артыр, ҡала һәм район халҡының яратҡан урынына әүерелер, тип ысын күңелдән ышанабыҙ.\nАйгөл Иҙелбаева, Баймаҡ районы.\n« В Барнауле выставку предметов рукоделия посвятили памяти основоположницы башкирской сценографии Галии Имашевой\nТамырҙарҙа – рухи ҡеүәт, киләсәккә илтер мәртәбә »


Һаулыҡ һаҡлау » Страница 37 » "Йәшлек" гәзите\nГазета "Йәшлек" » Новости » Һаулыҡ һаҡлау » Страница 37\nАуырлы ҡатындар өсөн классик музыка\nНовости / Һаулыҡ һаҡлау // 22-01-2013, 12:17\nТарихҡа ҡараһаң, музыканың әле тыумаған балаға тәьҫир итеүен борондан уҡ белгәндәр. 2000 йыл элек Ҡытайҙа тыумаған бала өсөн әсә янында сәғәттәр буйы йырҙар башҡарғандар. Ҡытайҙар, бала яралғандан алып йәшәй башлай, шуға күрә ошо мәлдән үк тәрбиә менән шөғөлләнә башларға кәрәк, тип иҫәпләй. Япондарҙа ауырлы ҡатындарҙы иҫ китмәле матур ерҙә урынлашҡан, әсәнең һәм тыуасаҡ баланың зауығы һәм музыка белеме менән шөғөлләнгән махсус ҡәбиләләргә урынлаштырғандар. Төньяҡ Европала йөклө ҡатындарҙың өй янында ултырып, көнө буйы тиерлек халыҡ һәм дини йырҙарҙы башҡарыуы ғәҙәти күренеш булған....\nДонорҙарға аҡса түләнмәйәсәк\nНовости / Һаулыҡ һаҡлау // 22-01-2013, 12:11\nБынан ары ҡан тапшырыусыларға компенсация түләнмәйәсәк. 20 ғинуарҙан шундай закон үҙ көсөнә инде. Хәҙер донорҙарға аҡса урынына аҙыҡ-түлек тәҡдим итәләсәк. Һирәк төркөмдәге ҡан йәки уның компоненттарын тапшырыусы ғына аҡсаға өмөт итә ала.\nДонор булыу – гражданлыҡ бурысы, тип һанаусылар бар арабыҙҙа, әммә ундайҙар бик әҙ. Түбән социаль ҡатлам кешеләре, бер аҙ аҡса эшләү маҡсатында, күпләп ҡан тапшыра. Ләкин уларҙың ҡаны сифатһыҙ, ошо төркөм араһында брак проценты юғары. Тимәк, донорлыҡ өсөн бүленгән аҡсаның байтаҡ өлөшө елгә оса, тип иҫәпләй чиновниктар....\nАртҡа 1 ... 33 34 35 36 37 38 39 40 41 ... 50 Алға


Акыллы бесай менан таз - Башкирские народные сказки | Произведение | Tercul\nАкыллы бесай менан таз\nБорон заманда булған, ти, бер таҙ. Ул көлгә борсаҡ һипкән дә гел шуны ашаған. Өҫтөндә күлдәге лә, ыштаны ла, башында түбәтәйе лә булмаған бының. Көндәрҙең бер көнөндә таҙ янына бер бесәй килеп ингән, ти.\n– Таҙ шайтан, ни эшләп ултыраһың, кәләш тә алмайынса?– ти икән бесәй.\n– Алыр инем, өҫтә күлдәк-ыштан юҡ, башта түбәтәй юҡ,– ти икән таҙ.\n– Кәләш алам, тип әйт, мин һиңә күлдәк тә, ыштан да, түбәтәй ҙә табам,– тигән бесәй.– Хәҙер үк башҡоҙаға барам,– ти ҙә бесәй сығып китә. Ул батшаға барып керә.\n– Ни хәл, падишам? – ти бесәй. – һинең ҡыҙың бар, минең улым бар. Икәү ҡоҙа булышайыҡ. Улым ученай-печенай купис. Бында яланда йөрөгән көтөүҙәр барыһы да уныҡы,– ти.\n– Туҡта әле, бесәй, ҡарсыҡ менән кәңәшләшәйек,– ти батша. Батша ҡарсығы менән кәңәшләшеп ала. Шунаи бесәй батшанан:\n– Мәһәре күпме тора?– тип һорай.\n– Ун төлкө, ун айыу, ун бүре, ун ҡуян. Шуларҙы түлап бөтһәң, киләһе йомаға килерһегеҙ,– ти батша.\nБесәй ҡайтырға сыға. Юлда быға биш төлкө осрай.\n– Һеҙ әле бишәү гейә, унау булын батшаға барығыҙ. Батша ҡыҙын бирә, аш-һыу шәп, ман дә шунда булдым, һеҙ ҙэ барып һыйланығыҙ,– ти бесәй тегеләргә.\nТөлкөләр унау булып алалар ҙа батша һарайына баралар. Батша уларҙы яптырып ҡуя.\nБара торғас, бесәйҙең ҡаршыһына биш бүре килеп сыға, – Эй, бесәй дуҫ, ҡайҙа барҙың? – тип һорайҙар бүреләр.\n– Батша ҡыҙын биргән. Аш та һыу. һеҙ ҙә барығыҙ. Тик унау булып китегеҙ,– ти бесәй. Бүреләр унау булып алалар ҙа батша һарайына китәләр. Быларҙы ла батша һәйбәтләп ябып ҡуя.\nБер аҙ барғас, бесәй биш айыуға осрай.\n– Ҡайҙа бараһың, бесәй дуҫ?– тиҙәр айыуҙар.\n– Батша ҡыҙын биргән. Аш та һыу. һеҙ ҙа барығыҙ. Тик унау булып барығыҙ,– ти ҙә ары китә бесәй.\nАйыуҙарҙың, унау булып, батша һарайына барып етеүҙәре була, батшаның хеҙмәтселәре быларҙы шартлатып бикләп тә ҡуялар.\nБара-бара бесәй, бара торғас, биш ҡуян күрә,\n– Эй, бесәй дуҫ, ҡайҙан киләһең? – тип өндәшәләр былары ла.\n– Батша һарайынан. Батша ҡыҙын биргән. Аш та һыу. Шунда булдым, һеҙ ҙә барып һыйланығыҙ. Тик унау булып барығыҙ,– ти бесәй.\nҠуяндар, унау булып, батша һарайына китәләр. Быларҙы ла ябып ҡуялар.\nШулай итеп, мәһәр түләнеп бөтә. Бесәй ҡайта ла таҙға:\n– Әйҙә, таҙ, киттек, мәһәр түләнеп бетте,– ти.\n– Күлдәк-ыштан юҡ. Нисек барайым? – ти таҙ.\n– Әйҙә, шаулай күрмә, барыһы ла булыр,–ти бесәй. Бесәй таҙҙы тышҡа алып сыға ла уның тәненә япраҡ, сәскәләр йәбештереп бөтә. Шунан алып китә лә, таҙҙы һыуға батырып, батшаға хәбәр ебәрә: «Беҙ һыуға баттыҡ, кейемдәр ағып беттә. Йәһәт кенә килеп етегеҙ!»\nШул арала бына тигән уйнап торған аттар егеп, батшаның кешеләре килеп тә етәләр. Таҙҙы һыуҙан сығарып, аҫыл кейемдәр кейендереп, бесәй менән икәүһен алып та китәләр.\nШул кисте үк кейәүҙе ҡыҙ менән бер бүлмәгә ябып ҡуялар. Бер кейенә лә бер сисенә икән таҙ төнө буйына, бер ҙә ҡыҙға ҡарамай икән. Шулай төндө үткәрә был.\nИртәгеһен иртүк ҡыҙ килә лә еңгәләренә әйтө:\n– Кейем күрмәгән кешегә бирҙегеҙ ҙә, төндө бер кейенеп, бер сисенеп уҙғарҙы,– ти. Еңгәләре был хәбәрҙе ҡыҙҙың әсәһенә, һеәсәһе батшаға еткерә. Батша бесәйҙе саҡырып ала ла:\n– Кейем күрмәгән кешегә ҡыҙымды димләп, беҙҙең биттән көлдөң,– ти.\n– Уның кейемдәре һеҙҙеке ише генә түгел ине, «Хеҙмәтсе кеймәгән кейемде мин кейҙем» тип, ғәрлегенән шулай ҡылан-ғандыр ул,– ти бесәй.\nШунан бесәй таҙҙың сыҡҡанын ҡарап тороп:\n– Ниңә биттән көләһең?– тип уңға ла, һулға ла сабып ебәрә икән тегене. Кис булғас:\n– Бөгөн төнө буйы ҡыҙ менән бул,– тип өйрәтеп, ҡыҙ бүлмәһенә индереп ебәрә таҙҙы.\n– Таҙ бесәй өйрәткәнсә эшләй. Ҡыҙҙың күңеле була. Дүртте ҡуналар былар, таҙҙы хөрмәт итәләр. Алтынсы көндө бесәй:\n– Мин алдан ҡайта торайым,– тип юлға сыға. Килә торғас ул йылҡы көтөүен күрә. Көтөүселәр эргәһенә бара ла:\n– «Кем көтөүе?» – тип һораһалар: – «Ученай-печенай купис көтөүе»,– тип әйтегеҙ. Арттан туй килә,– тип ары китә-Килә торгас, бесәй ҡуй көтөүенә осрай.\n– «Кем көтөүе?» – тнп һораһалар: – «Ученай-печенай купис көтөүе»,– тнп әйтегеҙ. Арттан туй килә,– ти бесәй көтөүсегә. Бер аҙыраҡ барғас, бесәй һыйыр көтөүен күрә.\n– «Кем көтөүе?» – тип һораһалар: – «Ученай-печенай купис көтөүе»,– тип әйтегеҙ. Арттан туй килә,– ти бесәй был көтөүсегә лә.\nБесәй ҡайтып етә лә бер бай ҡарт менән ҡарсыҡ янына бара.\n– Әйҙәгеҙ, йәһәтерәк һалам аҫтына инеп йәшеренегеҙ, яу килә, хәҙер үләһегеҙ, харап булаһығыҙ,– ти.– Эскәрәк керегеҙ, эскәрәк, – тип, бай менән әбейен һалам эҫкерте аҫтына индерә лә ел башынан эҫкерткә ут төртә бесәй. Бай менән ҡарсығы янып үләләр.\nКисләтеп кенә туй килеп етә. Бесәй югереп сығып ҡапҡа аса. Туй артынан кәртәгә бер нисә өйер көтөү ҡайтып керә. Теге юлдағы көтөүҙәр әлеге байҙыҡы булған икән. Батша: «Бесәй алдамаған икән, ҡыҙым бай кейәүгә барҙы», – тип бик шатлана, ти. Гөрләтеп туй яһайҙар.\nБал эсеп, аш ашап, мин дә шунда йөрөгәнмен. Бөгөн генә ҡайттым әле.


Грек ашамлыҡтары — Башҡорт Википедияһы\nГрек ашамлыҡтары (грек. Ελληνική Κουζίνα) — Грецияның традицион аш- һыуы. Типик урта диңгеҙ аш-һыуы булып тора һәм Францияның көньяғы, Италия, Балҡан аш-һыуҙары менән күп оҡшашлыҡтары бар.\nМезе — ябай грек ашамлығы\n1 Аш-һыуҙарына күҙәтеү\n2 Мөһим ризыҡтары\n2.1 Еңел ашамлыҡтары\n2.4 Төп ашамлыҡтары\n3 Әһәмиәтле эсемлектәре\nГректарҙың туҡланыуының боронғо һәм хас элементы булып зәйтүн майы тора, ул бөтә тиерлек ризыҡтарға ла ҡушыла. Ул зәйтүн ағасы емештәренән әҙерләнә. Һуңғы ваҡытта төп бөртөклөләрҙән Грецияла бойҙай һәм арпа киң ҡулланыла. Иң популяр йәшелсәләр: помидор, баклажан, картуф, йәшел фасоль, бамия, борос , һуған. Бал Грецияла башлыса сәскәнән — татлы емеш-еләк һәм цитрус ағастарынан (лимон, әфлисун). Шулай уҡ ҡарағай һәм ҡанүлән балы ҡулланыла. Мастика Эгей диңгеҙенең Хиос утрауында үҫтерелә.\nҮлән һәм тәмләткестәр грек аш-һыуында башҡа урта диңгеҙ аш-һыуҙарына ҡарағанда күпкә йышыраҡ ҡулланыла. Ҡағиҙә булараҡ, был орегано, бөтнөк, һарымһаҡ, һуған, укроп, тоҙ һәм лавр япраҡтары. Башҡа популяр тәмләткестәр — базилик, ҡанүлән һәм укроп орлоҡтары. Күп грек рецептарында, айырыуса илдең төньяҡ райондарына, «татлы» тәмләткестәр ит менән бергә ҡулланыла. Мәҫәлән: дәрсен йәки ҡәнәфер. Грек ризығы бөтнөктө һәм мөшкәт сәтләүеген йыш ҡулланыуы менән характерлана. Блюдо өсөн иң киң таралған башҡа ингредиенттар — һарыҡ, сусҡа ите, Мессинияла үҫтерелгән зәйтүн, фета сыры, виноград япраҡтары, цуккини һәм йогурт. Десертта бал һәм сәтләүектәр өҫтөнлөк итә.\nГрек аш-һыуының айырылып торған үҙенсәлеге — зәйтүн майының күплеге. Ул барлыҡ ризыҡтарға ла ҡушыла һәм хуш еҫле тәмләткес булараҡ ҡына түгел, аҙыҡты термик эшкәртеү ваҡытында ла ҡулланыла. Тағы бер алыштырғыһыҙ компонент булып лимон тора.\nСыр — гректарҙың айырым ғорурлығы. Грецияла 50-нән кәм булмаған сорттар етештерелә (һәр төбәктең үҙенең үҙенсәлекле рецебы). Гректар сырҙы донъяла иң күп ҡулланыусылар — бер йылға йән башына 25 килограмдан ашыу. Иң популяр сорттар «Фета»: тап ул данлыҡлы «грек салатын» әҙерләгәндә ҡулланыла. Грецияла был салат «хориатики» (ауылса) тип атала.\nГрецияла ит тә популяр. Сусҡа ите, һарыҡ ите һәм кәзә ите өҫтөнлөк итә. Мусака — иң билдәле ашамлыҡтарҙың береһе, ул ит, шулай уҡ Греция өсөн ғәҙәти булған йәшелсә ҡушып әҙерләнә. Пастицио — гректар яратҡан икенсе ризыҡ. Балыҡ, моллюскылар һәм башҡа диңгеҙ продукттары бик популяр.\nГрецияның рельеф үҙенсәлектәре арҡаһында, эре мөгөҙлө мал үрсетеү уларға уңайһыҙ булғас, кәзә һәм һарыҡ ите йыш ҡулланыла. Шулай уҡ балыҡ ашамлыҡтары, бигерәк тә яр буйы райондарында һәм утрауҙарҙа киң таралған, Грек аш-һыуы сырҙарҙы: фета, гравьера, мецовон, кефалотири, касери, манури һ. б. төрҙәрен күп ҡуллана.\nБоронғо замандарҙа креокакавос популяр булған — ҡанүлән, һеркәнән һәм балдан торған әсе-татлы соус аҫтындағы сусҡа ите һарымһаҡлы борсаҡ гарниры менән бергә бирелә\nТипик грек ризығы ябай, хуш еҫле һәм матур. Күп аш-һыуҙарында грек тарихының йоғонтоһо сағыла. Әммә бөтә грек аш-һыуҙарының калейдоскобы йыш ҡына туристар өсөн сер булып ҡала.\nХортарике (40 үләндән ашамлыҡ)\nСпартан сумары (ҡара ҡандан шыйыҡ аш)\nГреческая кухня (обзор)\nГреческая кухня на портале kuking.net\nhttps://ba.wikipedia.org/w/index.php?title=Грек_ашамлыҡтары&oldid=810392 ҡабул ителгән\nПоследний раз редактировалась 26 май 2018 в 10:16\nБыл бит һуңғы тапҡыр 10:16 26 май 2018 үҙгәртелгән.


Ҡала Университет колледжы Аджман - Берләшкән ғәрәп әмирлектәре уҡый.\nҠала Университет колледжы Аджман\nҠалған деталдәрҙе университеты колледжы Аджман\nҠала : Аджман\nЙәғни : Кука\nНигеҙләнгән : 2011\nОнотмағыҙ фекер алышыуҙа ҡала университеты колледжы Аджман\nАджман ҡалаһындағы университет колледжына уҡырға инә.\nҠала Университет колледжы Аджман (Кука) новостное учреждениеһы юғары һөнәри белем биреү، патронажы аҫтында уның Высочество Шейх Хумай Ибн Рашид ағзаһы Наими، Әл Юғары Советы һәм правитель Аджман، Советы рәйесе, уның высочество Шәйех Бин Рәшит Хумшей Әл Нуми. Кука тәьмин итә высококачественные тирә-яҡ өйрәтеү, ул поощрять тикшеренеүҙәр һәм личностно үҫеүгә. Кука ҡуллана киң ҡоласлы хеҙмәте өсөн уҡыу-уҡытыу һәм һөнәри үҫеш.\nАкадемия программа Кука\nПреподать үрге квалификациялы уҡытыусылары менән эйә докторской (Кандидаты) градус\nИҫәбенә алып, берләшкән ғәрәп әмирлектәре һәм халыҡ-ара талаптарға туранан-тура өлкәһендә халыҡты эш менән тәьмин итеү үрнәге нигеҙендә уҡыу-уҡытыу системаһын АҠШ\nҮткәрелә иртәнге сәғәт, кисен һәм дәрестәр ял көнө\nБашҡа үҙенсәлектәре Кука\nБигерәк тә расположение үҙендә йөрәк ҡала Аджман хеҙмәттәшлек уҡыу йорто студенттары төрлө милләт\nМахсус төҙөлгән кампус китапхана менән, яҡшы йыһазландырылған компьютер лабораторияһы, кафе, гимназия, ир-ат һәм ҡатын-кыҙҙар залдары молельный, ә ололар космос тикшеренеүҙәр.\nҠала Университет колледжы Аджман булырға омтыла уҡытыу үҙәге ҡуллана торған американской мәғариф моделе системаһы үҙгәртелде өсөн тура килергә һәм урындағы талаптарға һәм белгеслектәр тәҡдим итә, төрлө хеҙмәт баҙарында Берләшкән Ғәрәп әмирлектәрендә һәм регионда. Уның идеографический диверсион студенттар аласаҡтар үҫтерергә, үҙ кеше, камиллаштырырға күнекмәләр самообучение, һәм уҡыуын дауам итергә бөтә ғүмер буйына булараҡ, доступен һәм постепенно дәрәжәләрендә. Был ахыр сиктә атрибуттар мөмкинлек бирәсәк Кука булыу өсөн, милли һәм халыҡ-ара дәрәжәлә хормәтле университеты.\nМиссияһы Ҡала Университет колледжы Аджман (Кука) тора арзан тәҡдим итә, топ-сифат, баҙар-йүнәлешле белем биреү программаларын бирә торған үҙенең студенттарға мөмкинлеге преуспеть өлгәшә һәм үҙ шәхси маҡсаттары. Кука бирә нең студенттарға менән көслө, яҡшы круглый менән мәғариф поликультур һәм күпмилләтле влияние өлкәһендә эшлекле идара итеү, Закон, Йәмәғәтселек менән элемтәләр һәм реклама, һәм уҡытыу. Бынан тыш, колледжы шарттар булдыра кертеүсе өйрәтеү, булыша йәлеп ителеүенә берләшмәһе, һәм поощрять мәҙәниәтен фәнни тикшеренеүҙәр.\nБарлыҡ программалар ҙа аккредитацияланды Комиссия тарафынан аккредитациялау уҡыу йорттары буйынса Министрлығының юғары белем биреү һәм фәнни тикшеренеүҙәр\nНигеҙендә АҠШ. модель уҡыу-уҡытыу системаһын\nБик яҡшы кергәндә,…үҙе йөрәккә Аджман\nИҫәбенә алып, берләшкән ғәрәп әмирлектәре һәм халыҡ-ара талаптарға туранан-тура өлкәһендә халыҡты эш менән тәьмин итеү\nИртә менән, кисен, һәм дәрестәр ял көнө\nКонкуренттар бәйәһе уҡытыу гибк хаҡын түләү системаһын\nБергә-белем биреү тирәлеге уҡытыу студенттары төрлө милләт\nТранспорт һәм билдәле хостел\nБухгалтер иҫәбе һәм финанс\nКешелек Ресурстары Менән Идара Итеү\nИдара Итеүсе Мәғлүмәт Система\nҒәрәп телдәре законы\nҒәрәп кеше ресурстары менән идара итеү.\nТуризм һәм ҡунаҡсыллыҡ идаралығы\nРеклама һәм йәмәғәтселек менән бәйләнеш буйынса-ғәрәпсә\nҺеҙ телһеҙме фекер алышыуҙа ҡала университеты колледжы Аджман ? Теләсә ниндәй һорау, комментарийҙар йәки аңлатмалар\nҠала картаһы университеты колледжы Аджман\nБаһалама ҡала университеты колледжы Аджман\nФекер алышыуҙа ҡала университеты колледжы ҡушылдығы Аджман.\nРас-Эль-Хайма медицина һәм медицина фәндәре университеты Рас-Әл-Хайма\nУниверситет Берләшкән Ғәрәп Әмирлектәре Аль-Айн\nАмерика университеты Шарджа Шарджа\nУниверситет Вологод Дубайҙа Дубай


Өфөлә 2,8 миллиард һумға «сүп-сар» заводтары төҙөргә теләй\nӨфөлә автоматлаштырылған ҡалдыҡтарҙы эшкәртеү майҙансығы булдырыу күҙаллана, тип белдерҙеләр мэрияла уҙған «Инвестиция сәғәте»ндә.\nӨфө ҡала Советы депутаты Тимофей Вохмин һүҙҙәренсә, ике йүнәлеш ҡарала: ҡаты көнкүреш ҡалдыҡтарын эшкәртеү һәм сорттарға айырыу комплексын, шулай уҡ полимерҙарҙы һәм икенсел ресурстарҙы эшкәртеү комплексын төҙөү.\nБеренсе проектты тормошҡа ашырыуға — 1,2 миллиард, икенсеһенә 1,6 миллиард һум кәрәк.\nФинанслау сығанағы — «Рудерис» яуаплылығы сикләнгән йәмғиәте предприятиелары һәм «САХ» акционерҙар йәмғиәте аҡсаһы. Бюджет сығанаҡтары талап ителмәй, тип билдәләнеләр мэрияла.\nҠалдыҡтарҙы эшкәртеү һәм сорттарға айырыу комплексы ҡалдыҡтар менән эш итеү системаһы реформаһын тормошҡа ашырыуҙың башланғыс стадияһында Өфөгә шәхси инвестициялар иҫәбенә тарифҡа йөкләмәне һәм төбәк операторының әйләнеш аҡсаһын кәметергә мөмкинлек бирергә тейеш.\nПроект ҡарарҙары «Экология» милли проектының барлыҡ стандарттарына тап килә.\nПолимерҙарҙы һәм икенсел ресурстарҙы эшкәртеү комплексын сафҡа индереү Башҡортостандың баш ҡалаһы өсөн генә түгел, тотош республика өсөн дә өҫтөнлөклө һәм мөһим социаль-иҡтисади әһәмиәткә эйә.\nЯңы производство 380-дән ашыу яңы эш урыны булдырыуҙан тыш, бюджетҡа өҫтәмә һалым керемдәре бирә.\n«Инвестиция сәғәте»ндә ҡатнашыусылар ике проектты ла хупланы. Өфө хакимиәте башлығы Өлфәт Мостафин яҡын арала уларҙы файҙаланыуға тапшырыуҙың мөһимлеген билдәләне һәм уны бойомға ашырыу буйынса тейешле йөкләмәләр бирҙе.


Бына бит, эсмәй ҙә байрам итеп була!\n3 Июль 2019, 17:29\nБашҡортостанда һабантуйҙарҙың төп өлөшө уҙҙы, быйылдан улар республика Башлығы вазифаһын ваҡытлыса башҡарыусы Радий Хәбировтың тәҡдиме менән хәмерһеҙ үткәрелде. Башҡортостан Дәүләт Йыйылышы - Ҡоролтай спиртлы продукцияны көйләү тураһындағы законға тейешле төҙәтмәләр индерҙе. «Ҡоро» һабантуйҙарға тәүге йомғаҡ яһап, республика парламенты спикеры Константин Толкачев хәмер һатыуҙан баш тартыу байрамдарҙың күңелле үтеүенә йоғонто яһамауын билдәләне.\n«Унан тыш, Өфөлә, мәҫәлән, яңы сикләүҙәргә ҡарамаҫтан, һабантуй көнөндә Ҡала көнө һәм «Евразия йөрәге» фестивале киң ҡолас менән үтте, - тип яҙҙы Константин Толкачев «Фейсбук»тағы сәхифәһендә. - Республика халҡы яңы норманы ыңғай ҡабул итте. Ул хәүефһеҙлектә яҡшы сағылыш тапты. Һабантуй көндәрендә ниндәйҙер хәл-ваҡиғалар, йәмәғәт тәртибен боҙоуҙар теркәлмәне. Бәлки, ошо тәжрибәне күмәк халыҡ ҡатнашлығындағы башҡа байрамдарға, шул уҡ ҡалалар һәм ауылдар көндәренә таратыу тураһында ла уйларбыҙ».\n27 июнь - Йәштәр көнө лә хәмерһеҙ үтте. Башҡортостанда шулай уҡ Белем көнөндә, Һуңғы ҡыңғырау байрамында һәм көн һайын киске сәғәт 10-дан иртәнге 10-ға тиклем спиртлы эсемлектәр һатыу тыйыла.


Хәрби сафта йыр менән | ГТРК «Башкортостан» — Новости Уфы и РБ\nХәрби сафта йыр менән\n06 мая 2016 — 16:42\nӨлкән класс уҡыусыларының хәрби әҙерлек конкурстарында еңеүсе командалар бөгөн Өфөләге Еңеү паркында ярыштың республика кимәлендә ҡатнашты. Тормош хәүефһеҙлеге һәм башланғыс хәрби әҙерлек дәрестәрендә өйрәнгән хәрәкәттәр команда буйынса етеҙ башҡарыла. Егеттәр генә түгел, ҡыҙҙар ҙа тигеҙ сафта йыр менән дәртле үтә. Республика ҡала- райондарынан килгән иң яҡшы командалар Бөйөк Еңеү көнө уңайынан Еңеҡ паркында үҙ оҫталығын күрһәтте. Мәктәп уҡытыусыларының хәрби комиссариаттар менән берлектә ойошторған был ярыштары йыл һайын үткәрелә һәм йәш быуында илһөйәрлек тойғоһон тәрбиәләй\n52 минуты 37 секунд назад\nСиноптики предупреждают о граде и шквалистом ветре в Башкирии


Һағындыра мәктәп йылдары…\n17 Июнь , 16:45\nТәүге ҡарлуғастарымды осороп ебәреүгә 45 йыл ваҡыт һиҙелмәй ҙә үтеп киткән.\nБыл минең өсөн бик ҡәҙерле фотоларҙың береһе. Ни өсөн тигәндә, ул минең тәүге сығарылыш класым уҡыусыларының фотоһы. Тәүгеһе бу-лыуы менән дә яҡын шул.\nБынан 45 йыл элек, йәғни, 1977 йылдың 24 майында һуңғы ҡыңғырауҙан һуң синыф менән район үҙәгенә барып, йәмле Ағиҙел бу-йында фотоға төштөк. Алдан ауылдашыбыҙ, фотограф Таһир Ҡасҡынбаев менән һөйләшеп ҡуйғайныҡ. Ҡыҙҙарҙың сәстәрендә аҡ бантик, күлдәктәрҙә аҡ яғалар, егеттәрҙең барыһы ла аҡ күлдәктә, костюмда, галстук таҡҡандар. Бер иш кейемдәр, балалыҡ менән йәшлектең иң матур сағы, имтихандар алды...\nБыл саҡта уларға 14-15 йәштәр тирәһе ине. Ә бөгөн был балаларға 60-61 йәш. Ваҡыты менән ышаныуы ла ҡыйыныраҡ, сөнки уларҙың күптәре хәҙер инде пенсионерҙар. Уларға 60 йәште биреүе лә ҡыйын, ә үҙем һуң, миңә ул саҡта 23 йәш ине, ә хәҙер етмеште ҡыуам.\nСиныф етәксеһе булараҡ, мин уларға дөрөҫ тәрбиә, тормошҡа йүнәлеш, уҡытыусы булараҡ, белем бирә алдыммы икән тип уйлайым. Уларҙың уңыштарын күреп шатландым, осрашып һөйләшкәндә кәңәштәремде бирҙем, хәсрәттәре булғанда мин дә борсолдом. Ни тиһәң дә, тормош юлдары ҡатмарлы, гел шыма ғына бармай бит. Ауырлыҡтарҙы еңеп сығыуҙарына ҡыуандым, сыға алмағаны ла булды, үкенесле.\n...Миңә улар менән мәктәптә эшләүе еңел булды. Сөнки дәртле, талантлы, үҙ фекерҙәре булған балалар ине улар. Синыф етәксеһе менән бер рәттән өлкән пионервожатый ҙа булғас, мәктәптең, ауылдың, шулай уҡ райондың бөтә сараларында концерт, смотрҙарҙа, фестивалдәрҙә, спорт ярыштарында улар менән бергә йөрөнөм. Уҡыуға ла яҡшы уҡынылар, йыр-моңға, бейеүгә лә оҫта булдылар, спорт яғынан да алдырҙылар.\nАвтор:Нәзирә Шәрипова, ветеран уҡытыусы.


«Киске Өфө» гәзитенең сайты - ҮҘАЛЛЫ ДАУАЛАНМА - ОНЛАЙН-ТАБИПТАН КӘҢӘШ ҺОРА - 2017 - Мәҡәләләр\nТормошобоҙға интернеттың килеп инеүе, бер яҡтан, уңайлы - тиҙ арала хәл итәһе мәсьәләләрҙе башҡарып, кәрәкле кешене эҙләп табып, бихисап проблемаларҙы заманса технологиялар аша ғына эшләргә мөмкин. Ошоно күҙ уңында тотоп, Бөтә Рәсәй Йәмәғәт халыҡ фронтының Башҡортостан бүлексәһе ағзаһы, Башҡортостан Республикаһының Йәмәғәт палатаһы ҡарамағындағы йәмәғәт советы эксперты, медицина фәндәре кандидаты Эдуард Ғәптрәҡипов "Башҡортостанда онлайн-табип" медицина консультациялары проектын көнкүрешебеҙгә индереп ебәрҙе. Бөгөн әңгәмәбеҙ ошо сервис, уның халыҡҡа ярҙамы хаҡында.\nЭдуард Хәлил улы, табиптар, үҙаллы дауаланыу менән шөғөлләнмәгеҙ, тип иҫкәртеп торғанда, һеҙ телемедицина тигән яңы йүнәлеште пропагандалайһығыҙ. Уның маҡсаты нимәлә?\n- Ошо йүнәлешкә тотонорҙан алда мониторинг үткәрҙек һәм шуны асыҡланыҡ - 2015 йылда интернеттың эҙләү системаһы аша айына республиканың 35 мең кешеһе теге йәки был ауырыуҙы нисек дауаларға икәнен эҙләй, кәңәш һорай. 2016 - 2017 йылдарҙа был күрһәткес ике-өс тапҡырға артып киткән һәм был һандар үҙҙәре үк бындай хеҙмәткә ихтыяж барлығын раҫлай. Күпселек осраҡта интернет селтәрендәге "кәңәш"тәрҙең эҙемтәһе булып сирҙең киҫкенләшеүе, артыҡ сығымдар һәм дауаханалар юлын тапау тора. Әгәр кешенең кәңәшкә ихтыяжы бар икән, ни өсөн уға табиптарҙан онлайн ярҙам алмаҫҡа? Телекоммуникацион консультациялар биреү идеяһы шулай тыуҙы ла инде. Сервиста бөгөнгә 73 белгес эшләй. Ике йыл эсендә 73 меңдән ашыу консультация бирелгән. "Бәйләнештә" селтәрендәге төркөмдә 13 мең кеше теркәлгән, порталдың үҙендә 11700 ҡулланыусы иҫәпләнә. Көн һайын төрлө белгестәргә барлығы 100 һорау килә.\nБыл, минеңсә, интернеттағы төрлө сығанаҡтарҙан теләһә кемдән алған кәңәшкә ҡарағанда күпкә файҙалыраҡ һәм поликлиникаларҙағы сираттарҙы ла кәметергә тейеш. Беҙҙең өсөн иң мөһиме - кешене үҙ аллы дауаланыуҙан аралап ҡалыу. Тағы шуны ла әйтер инем - проект социаль йүнәлешле һәм бушлай, ул бер төркөм табиптар һәм программистар тарафынан ойошторолоп, уларҙың энтузиазмы ярҙамында тормошҡа ашырыла.\nБындай ысул, киреһенсә, үҙаллы дауаланыуға этәргес бирмәйме, сөнки кеше консультация алып, белемен ниндәйҙер кимәлдә тулыландырһа, "белгескә" әйләнә бит.\n- Мөрәжәғәт итеүселәргә беҙ консультация ғына бирәбеҙ, ә дауаламайбыҙ һәм нисек дауаланырға кәңәш итмәйбеҙ. Ә консультациялар сәләмәт тормош алып барыуға, сирҙәрҙе профилактикалауға, ниндәй белгескә барырға, ниндәй тикшереү үтергә кәрәклегенә ҡағыла һәм анализдарын "уҡырға" ярҙам итәбеҙ. Бөгөн табиптарға онлайн йәки телефон аша яҙылып була, тиһәләр ҙә, сираттар һаман да бар һәм ниндәйҙер белгескә эләгер өсөн икешәр аҙна көтөргә тура килә. Ҡайһы берәүҙәр консультация алыр өсөн генә табипҡа яҙылырға мәжбүр. Бөгөн ауылдарҙа әллә нисә ауылға бер ФАП тура килә, шул уҡ ваҡытта һәр йортта тиерлек интернет бар. Ә бит күптәргә тап ваҡытында дөрөҫ йүнәлеш биреү генә кәрәк. Әгәр ошо сират сылбырынан "һорарға ғына кәрәк" тигән категорияны алып ташлағанда, сираттар проблемаһы хәл ителер ине, моғайын. Был хеҙмәт менән хатта кеҫә телефондары өсөн эшләнгән ҡушымтаны яҙҙырып алып та файҙаланырға мөмкин. Сөнки халыҡтың 25 проценты медучреждениеларға кәңәш алыу өсөн генә килә. Ә шуның өсөн улар күпме ваҡытын сарыф итә. Мәҫәлән, кеше табипҡа берәй ере ауыртыуға зарланып килде икән, табип уны тыңлай, анализ бирергә ебәрә, анализдар әҙер булғансы нимәләр эшләргә кәрәклеген әйтә. Әммә был уға диагноз ҡуйыу тигәнде аңлатмай. Быны өйҙә генә ултырып, интернет аша ла белешергә мөмкин.\n"Башҡортостанда онлайн-табип" сервисында йышыраҡ ниндәй белгестәргә мөрәжәғәт итәләр?\n- Статистика күрһәтеүенсә, терапевтарға, гинекологтарға, дерматовенерологтарға, тиҙ ярҙам фельдшерҙарына, балалар неврологтарына, балалар һәм дөйөм практика хирургтарына, педиатрҙарға, неврологтарға, кардиологтарға, гастроэнтерологтарға, сабыйҙарҙы имеҙеү буйынса белгескә, ортопедтарға, йоҡо буйынса белгескә, психологтарға, сексологтарға, нейрохирургтарға, стоматологтарға, урологтарға мөрәжәғәттәр бик күп. Проекттағы табиптарҙың күбеһе медицинала ҙур тәжрибә туплаған, юғары һәм беренсе класлылар. Һәм улар өсөн табиплыҡ һөнәр генә түгел, ә йәшәү рәүеше. Көн тимәй, төн тимәй, алһыҙ-ялһыҙ халыҡҡа хеҙмәт итәләр. Кәрәк икән, айырым осраҡтарҙа консилиум йыябыҙ һәм бер нисә белгестең ярҙамы кәрәк булғанда, табиптар коллектив ҡарар ҡабул итә. Беҙҙең өсөн иң мөһиме - кеше үҙаллы дауаланмаһын, ә ваҡытында ярҙам алып, һау-сәләмәт булһын.\nСтатистика күрһәтеүенсә, сервис көндән-көн ҡулланыусылар араһында популярлыҡ яулай бара. Ә был эшмәкәрлегегеҙ БР Һаулыҡ һаҡлау министрлығы тарафынан хуплау таптымы?\n- Проект БР Һаулыҡ һаҡлау министрлығында, БР Сауҙа-сәнәғәт палатаһында, РФ Президенты ҡарамағындағы Рәсәй халыҡ хужалығы академияһында презентацияланды, шулай уҡ Өфөнөң Бәләкәй эшҡыуарлыҡҡа ярҙам итеү һәм үҫтереү фондында ла хуплау тапты, сөнки ул халыҡтың медицина грамотаһын күтәреүгә булышлыҡ итә. Әле эшмәкәрлегебеҙҙе артабан да камиллаштырыу өҫтөндә эшләйбеҙ һәм дауалау учреждениелары менән хеҙмәттәшлек мәсьәләһен хәл итәбеҙ. Был эште киң йәйелдергәндә ул табипҡа үҙенең участкаһында пациент менән даими бәйләнештә булырға, уның сиренең клиник ағышын күҙәтергә, кәрәк икән, күренергә килергә саҡыра аласаҡ. Әгәр проект Башҡортостанда үҙенең кәрәклелеген раҫлаһа, уны тотош Рәсәйгә таратырға мөмкин буласаҡ, йәғни башҡа субъекттар үҙҙәре үк ошондай берҙәм онлайн-консультациялар сервисы ойоштора башлаясаҡ.\nЙәмғиәт ни өсөндөр яңылыҡты тиҙ ҡабул итеп бармай: беренсенән, күп осраҡтарҙа "ауыҙы бешкән" халыҡ һыуыҡ ҡатыҡты ла өрөп ҡабырға тырыша, икенсенән, алдынғы проекттарҙы власть бик өнәп тә бөтмәй - эйе, яҡшы, шәп, тип хуплай ҙа, уны ҡулланыуға индерергә ашыҡмай. Ә бына телемедицина сервисы менән файҙаланыуҙы бер кем тыя алмай, киреһенсә, үҙенең һәм башҡа кешенең ваҡытының ҡәҙерен белеүселәр был проекттың тормоштарына килеп инеүенә рәхмәтле генә буласаҡ.\nЯҙылған: 22.05.17 | Ҡаралған: 976


Өфөнөң Дәүләт автоинспекцияһы күләмле иҫкәртеү сараһы тураһында иғлан итте // Йәмғиәт | новости башинформ.рф\n17:28, 20 мая 2019 Йәмғиәт\nӨфөнөң Дәүләт автоинспекцияһы күләмле иҫкәртеү сараһы тураһында иғлан итте Фото: автор\nӨФӨ, 2019 йыл, 20 май. /«Башинформ» мәғлүмәт агентлығы, Ксения Калинина/.\nЙәйге мәктәп каникулдары алдынан, 20 майҙан 7 июнгә тиклем, Өфөлә Дәүләт автоинспекцияһы хеҙмәткәрҙәре «Иғтибар — балалар!» иҫкәртеү сараларын уҙғара. Тәртип һаҡсылары сираттағы тапҡыр өлкәндәргә һәм балаларға юл хәрәкәте ҡағиҙәләре тураһында иҫкәртә.\n«Улар мәғариф учреждениеларында әңгәмәләр, дәрестәр, ҡыҙыҡлы викториналар, уйындар һәм юл хәрәкәте ҡағиҙәләре буйынса махсус майҙансыҡтарҙа практик дәрестәр үткәрә. Йыйылыштарҙа ата-әсәләр һәм кәңәшмәләрҙә уҡытыусылар менән аралашҡанда улар бәлиғ булмағандар ҡатнашлығындағы юл фажиғәләре тураһында мәғлүмәт бирә, махсус видеофильмдар күрһәтә, балалар креслоһын ҡулланырға кәрәклеге тураһында һөйләй», — тип белдерҙеләр Өфө ЮХХДИ-ның матбуғат хеҙмәтендә.\nОшо осорҙа ҡала юлдарында юл хәрәкәте, шул иҫәптән автомобиль салонында балаларҙы йөрөтөү ҡағиҙәләрен тупаҫ боҙған водителдәргә ҡарата юл-патруль хеҙмәте инспекторҙарының эше көсәйтелә. Бынан тыш, хеҙмәткәрҙәр йәйәүлеләр үткәүелендә йәйәүлеләргә өҫтөнлөк бирмәгән водителдәрҙе асыҡлай.\nТеги: ЮХХДИ, балалар, иҫкәртеү, юл хәрәкәте ҡағиҙәләре